cyanic-selkie/wikianc huggingface dataset:
ಗಂಡು ಕಾಳಿಂಗ
ಸಸ್ಯ ವರ್ಣನೆ
ಈ ಸಸ್ಯವು ಪುಟ್ಟಗಿಡ ಎಲ್ಲಾ ಕಡೆಗಳಲ್ಲಿಯೂ ಬೆಳೆಯುತ್ತದೆ. ಇದರ ಎಲೆಗಳ ಅ೦ಚುಗಳು ಕತ್ತರಿಯಾಕಾರದಲ್ಲಿರುತ್ತದೆ. ಇದರ ಹೂವುಗಳು ತಿಳಿ ಹಳದಿ ಮತ್ತು ಪು‌‌‌‌‌‌‌ಷ್ಪಪಾತ್ರೆಯ ಮೇಲೆ ಸು೦ದರವಾಗಿ ಅರಳುತ್ತದೆ. ಮತ್ತು ಉದ್ದವಾಗಿರುತ್ತದೆ. ಹೂವಿನಸುತ್ತ ಉಪದಳಗಳು ಇರುತ್ತದೆ. ಪಕ್ವವಾಗಿರುವ ಬೀಜಗಳು ಗಾಳಿಯಲ್ಲಿ ತೇಲುತ್ತಿರುತ್ತವೆ.
ಕಾಯಿಲೆಗಳು
ರಕ್ತಭೇದಿ, ಅತಿಸ್ರಾವ, ಕುಷ್ಠರೋಗ, ವೃಷಣಗಳ ಚಿಕಿತ್ಸೆಯಲ್ಲಿ ಈ ಸಸ್ಯವನ್ನು ಉಪಯೋಗಿಸುತ್ತಾರೆ.
ಚಿಕಿತ್ಸಾ ವಿಧಾನ
ರಕ್ತಭೇಧಿಯನ್ನು ತಡೆಯಲು ಇದರ ಹಸಿ ಎಲೆಗಳ ರಸವನ್ನು ತೆಗೆದ ತಕ್ಷಣ ಅರ್ಧ ಟೀ ಚಮಚ ರಸವನ್ನು ಜೇನಿನೊಂದಿಗೆ ಸೇವಿಸುವುದರಿಂದ ತಡೆಯಲು ಸಾಧ್ಯ.
ನೋವು ನಿವಾರಣೆಗೆ
ಈ ಗಿಡದ ಹಸಿ ಸೊಪ್ಪನ್ನು ನುಣ್ಣಗೆ ಅರೆದು ನೋವಿಗೆ ಲೇಪಿಸುವುದು.
ಕುಷ್ಠರೋಗ ನಿವಾರಣೆಗೆ
ಒಂದು ಹಿಡಿ ಹಸಿ ಸೊಪ್ಪನ್ನು ತೆಗೆದು ನುಣ್ಣಗೆ ಅರೆದು ಗಾಯಗಳಿಗೆ ಹಾಕುವುದರಿಂದ ಮತ್ತು ಇದರ ರಸವನ್ನು ಅದೆ ಸಮಯಕ್ಕೆ ಒಂದು ಟೀ ಚಮಚದಂತೆ ದಿನಕ್ಕೆ ಎರಡು ಬಾರಿ ಕುಡಿಯುವುದರಿಂದ ರೋಗವು ನಿವಾರಣೆಯಾಗುತ್ತದೆ
ವರ್ಗ:ಔಷಧೀಯ ಸಸ್ಯಗಳು
ಜಾರ್ಜ್‍ಟೌನ್ (ಗಯಾನ)
ಜಾರ್ಜ್‍ಟೌನ್ -ಗಯಾನ ಗಣರಾಜ್ಯದ ರಾಜಧಾನಿ ; ಪ್ರಮುಖ ಬಂದರು. ಜನಸಂಖ್ಯೆ ಸು.1,95,000 (1970ರ ಅಂದಾಜು). ಡೆಮರ್ಯಾರ ನದಿಯ ಮುಖದ ಬಳಿ, ಅದರ ಬಲದಂಡೆಯ ಮೇಲೆ ಇದೆ. ಡಚ್ಚರ ಸ್ವಾಧೀನದಲ್ಲಿದ್ದಾಗ ಇದಕ್ಕೆ ಮೊದಲಿದ್ದ ಹೆಸರು ಸ್ಟ್ಯಾಬ್ರೋಕ್. 1784ರಲ್ಲಿ ಇದನ್ನು ಎಸಕೀಬೋ ಮತ್ತು ಡೆಮರ್ಯಾರ ವಸಾಹತು ಪ್ರದೇಶಗಳ ಸಂಯುಕ್ತ ರಾಜಧಾನಿಯಾಗಿ ಮಾಡಿ 1812ರಲ್ಲಿ ಇದರ ಹೆಸರನ್ನು ಜಾರ್ಜ್‍ಟೌನ್ ಎಂದು ಬದಲಾಯಿಸಲಾಯಿತು.
ಜಾರ್ಜ್‍ಟೌನ್ ಜಗತ್ತಿನ ಅತ್ಯಂತ ಸುಂದರ ನಗರಗಳಲ್ಲೊಂದು ಎಂದು ಪ್ರಸಿದ್ಧವಾಗಿದೆ. ನಗರದ ರಸ್ತೆಗಳು ಅಗಲವಾಗಿಯೂ ಅನೇಕ ಕಡೆ ಜೋಡಿಯಾಗಿಯೂ ಇವೆ. ಮೇನ್ ಸ್ಟ್ರೀಟ್ ಎಂಬುದು ನಗರದ ಪ್ರಮುಖ ಮತ್ತು ಅತ್ಯಂತ ಸುಂದರ ರಸ್ತೆ. ನಗರದ ವಿವಿಧ ಭಾಗಗಳಲ್ಲಿ ಹಂಚಿಹೋಗಿರುವ ಪ್ರಮುಖ ಕಟ್ಟಡಗಳ ಸುತ್ತಲೂ ಸುಂದರ ಉದ್ಯಾನಗಳಿವೆ. ನಗರದ ಮಧ್ಯದಲ್ಲಿರುವ ಶಾಸನ ಭವನ, ಪುರಸಭಾ ಭವನ, ನ್ಯಾಯಾಲಯ ಕಟ್ಟಡಗಳು ಹಳೆಯವು. 19ನೆಯ ಶತಮಾನದ ಕೊನೆಯ ಭಾಗದಲ್ಲಿ ಕಟ್ಟಿದವು. ಇಲ್ಲಿ ಎರಡು ಆಸ್ಪತ್ರೆಗಳು, ಸಾರ್ವಜನಿಕ ಗ್ರಂಥಾಲಯ ಇವೆ. ಹುಡುಗರಿಗಾಗಿ ಕ್ವೀನ್ಸ್ ಕಾಲೇಜು, ಹುಡುಗಿಯರಿಗಾಗಿ ಬಿಷಪ್ಸ್ ಹೈಸ್ಕೂಲು ಮತ್ತು ಒಂದು ತಾಂತ್ರಿಕ ಶಿಕ್ಷಣ ಸಂಸ್ಥೇ ಇವೆ. ಗಣರಾಜ್ಯದ ಏಕೈಕ ವಿಶ್ವವಿದ್ಯಾಲಯವಾದ ಗೈಯಾನ ವಿಶ್ವವಿದ್ಯಾಲಯ ಇರುವುದು ಇಲ್ಲಿಯೆ. ನಗರದ ಹೊರವಲಯದಲ್ಲಿರುವ ಸಸ್ಯೋದ್ಯಾನ ಪ್ರಸಿದ್ಧವಾದ್ದು. ಇಲ್ಲಿ ಬತ್ತ, ಕಬ್ಬು ಮತ್ತು ಹತ್ತಿಯ ಪ್ರಾಯೋಗಿಕ ಕ್ಷೇತ್ರಗಳಿವೆ. ಇಲ್ಲಿಯ ಸಮುದ್ರ ಕಟ್ಟೆ ಹಾಗೂ ನಗರ ಮಧ್ಯದಲ್ಲಿರುವ ಉದ್ಯಾನ ಪ್ರಮುಖ ವಿಹಾರಕೇಂದ್ರಗಳು. ಕ್ರಿಕೆಟ್, ಫುಟ್ಬಾಲ್, ಕುದುರೆಸವಾರಿ, ದೋಣಿಪಂದ್ಯ ಇಲ್ಲಿಯ ಮುಖ್ಯ ಕ್ರೀಡೆಗಳು. ಇಲ್ಲಿಯ ಬಂದರಿನ ಮೂಲಕ ಸಕ್ಕರೆ, ಬತ್ತ, ಹಣ್ಣು, ಚಿನ್ನ, ವಜ್ರ, ಬಾಕ್ಸೈಟ್ ಹೆಚ್ಚಾಗಿ ರಫ್ತಾಗುತ್ತವೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕೆರಿಬ್ಬಿಯನ್
ಸಸ್ಯ ಆಹಾರಗಳು
ಸಾರಜನಕ
ಇದು ಭೂಮಿಯ ಸುತ್ತಲೂ ಅನೇಕ ಮೈಲುಗಳ ಎತ್ತರದವರೆಗೂ ವ್ಯಾಪಿಸಿಕೊಂಡಿರುವ ಅಗಾಧವಾದ ವಾಯುಸಮುದ್ರದಲ್ಲಿ ಶೇಕಡ 80 ಭಾಗಗಳಿದ್ದರೂ, ಇದನ್ನು ನಾವು ಸಸ್ಯಗಳಿಗೆ ಆಹಾರವಾಗಿ ಒದಗಿಸಿಕೊಡುವುದು ಮಾತ್ರ ಸುಲಭಸಾಧ್ಯವಲ್ಲ. ಏಕೆಂದರೆ, ಇದರೊಡನೆ ಇತರ ಪದಾರ್ಥಗಳು ಸಂಯೋಗವಾಗುವುದು ಬಹುಕಷ್ಟ. ಇದು ಕೆಲವು ಮೂಲದ್ರವ್ಯಗಳನ್ನು ಮಾತ್ರವೇ ಒಂದು ಅವುಗಳೊಡನೆ ಸಂಯೋಗ ಹೊಂದಿರುವಾಗುತ್ತದೆ. ಈ ರೀತಿ ತನಗೆ ಪ್ರಿಯವಾದ ವಸ್ತುಗಳೊಡನೆ ಸಂಯೋಗ ಹೊಂದಿರವಾಗಲ್ಲದೆ, ಇದನ್ನು ಸಸ್ಯಗಳು ನೈಜ ಸ್ಥಿತಿಯಲ್ಲಿ ಆಹಾರವಾಗಿ ಉಪಯೋಗಿಸಿಕೊಳ್ಳಲಾರವು. ಆದುದರಿಂದಲೇ ಸಸ್ಯವರ್ಗಕ್ಕೆ ಅವಶ್ಯವಾಗಿ ಬೇಕಾದ ಈ ಸಾರಜನಕವನ್ನು ಯಾವರೀತಿಯಲ್ಲಿ ಹಿಡಿದು ಅದನ್ನು ಅವುಗಳಿಗೆ ಆಹಾರವಾಗಿ ಒದಗಿಸಿಕೊಡಬಹುದೆಂಬುದನ್ನು ಬೇಸಾಯಗಾರರು ಗಮನಿಸಬೇಕಾದ ಪ್ರಧಾನ ವಿಷಯವಾಗಿರುವುದು. ಸಾರಜನಕವು ಆಮ್ಲಜನಕದೊಡನೆಯೂ, ಜಲಜನಕದೊಡನೆಯೂ ಸಂಯೋಗವಾಗುವುದರಿಂದ ಅನೇಕ ರಾಸಾಯನಿಕ ಸಂಯೋಗದ್ರವ್ಯಗಳು ಹುಟ್ಟುತ್ತವೆ. ನವಾ ಸಾಗರವನ್ನೂ ಸುಣ್ಣವನ್ನೂ ಬೆರೆಸಿ, ಅಂಗೈಯಲ್ಲಿ ಹಾಕಿ ಬೆರಳಿನಿಂದ ತಿಕ್ಕಿದಾಗ ಉತ್ಪತ್ತಿಯಾಗುವ ಘಾಟುಳ್ಳ ಅಮೋನಿಯಾ ಎಂಬ ಅನಿಲವು ಜಲ ಜನಕ ಸಾರಜನಕಗಳೆರಡರ ಸಂಯೋಗದಿಂದುಂಟಾಗುವ ವಸ್ತು. ನೀರು ತನ್ನ ಗಾತ್ರದ ಸುಮಾರು 700 ರಿಂದ 800 ರಷ್ಟು ಈ ಅನಿಲವನ್ನು ಹೀರಿಕೊಳ್ಳಬಲ್ಲದು. ಸಗಣಿ, ಗಂಜಳ, ಎಲೆ, ಕಡ್ಡಿ ಮುಂತಾದ ಸೇಂದ್ರಿಯ ಪದಾರ್ಥಗಳು ಕೊಳೆಯುವಾಗಲೆಲ್ಲಾ ಅಮೋನಿಯವು ಉತ್ಪತ್ತಿಯಾಗುತ್ತಿರುವುದು. ದನದ ಕೊಟ್ಟಿಗೆಗಳಲ್ಲಿ ಸಾಮಾನ್ಯವಾಗಿ ಬರುವ ಘಾಟುವಾಸನೆಗೆ ಈ ಅನಿಲವೇ ಕಾರಣ. ಇದು ವಾಯುವಿಗಿಂತಲೂ ಬಹಳ ಹಗುರವಾಗಿರುವುದರಿಂದ ಬಹುಬೇಗನೆ ವಾಯುಮಂಡಲದಲ್ಲಿ ಬೆರೆತು ಅಲ್ಲಿ ರಾಸಾಯನಿಕ ವಿಯೋಗವನ್ನು ಹೊಂದಿ ನಷ್ಟವಾಗಬಹುದು, ಅಥವಾ ಮಳೆಹನಿಗಳಲ್ಲಿ ಲೀನವಾಗಿ ಮರಳಿ ನೆಲವನ್ನು ಸೇರಬಹುದು. ಅಮೋನಿಯವು ಆಮ್ಲಗಳೊಡನೆ ಸುಲಭವಾಗಿ ಸಂಯೋಗವಾಗಿ ಲವಣಗಳು ಹುಟ್ಟುವುದರಿಂದ, ಈ ಅನಿಲವನ್ನು ನಮಗೆ ಬೇಕಾದಾಗ ಉಪಯೋಗಿಸಿಕೊಳ್ಳುವುದಕ್ಕೆ ಇದು ಒಂದು ಸುಲಭವಾದ ಮಾರ್ಗ. ಅಮೋನಿಯವು ಗಂಧಕಾಮ್ಲದೊಡನೆ ಸೇರಿ ಅಮೋನಿಯಂ ಸಲ್‍ಫೇಟ್ ಎಂಬ ಲವಣವಾಗುತ್ತದೆ. ಇದೊಂದು ಉತ್ತಮವಾದ ಸಸ್ಯಾಹಾರ. ಇದಕ್ಕಾಗಿಯೇ, ಕೊಳೆಯುತ್ತಿರುವ ಗೊಬ್ಬರದ ರಾಶಿಗೆ ಜಿಪ್ಸಂ, ಅನ್ನ ಭೇದಿ ಮುಂತಾದ ಸಲ್ಫೇಟುಗಳನ್ನು ಹಾಕುವುದು ಕೆಲವು ದೇಶಗಳಲ್ಲಿ ರೂಢಿಯಲ್ಲಿರುವುದು. ಈ ರೀತಿಯಲ್ಲಿ ಸುಲಭವಾಗಿ ತಪ್ಪಿಸಿಕೊಂಡುಹೋಗುವ ಅಮೋನಿಯವನ್ನು ನಿರ್ಬಂಧಿಸಿ, ಅದರ ಮೂಲಕ ಸಸಿಗಳಿಗೆ ಆಹಾರವಾಗಿ ಒದಗುವ ಲವಣಗಳನ್ನುಂಟು ಮಾಡಬಹುದು. ಈ ಲವಣಗಳೆಲ್ಲವೂ ನೀರಿನಲ್ಲಿ ಸುಲಭವಾಗಿ ಲೀನವಾಗುವುವು. ಹೊಲಗದ್ದೆಗಳಲ್ಲಿ ಎಲೆ, ಕಡ್ಡಿ, ಬೇರು ಮುಂತಾದ ಸೇಂದ್ರಿಯ ಪದಾರ್ಥಗಳು ಕೊಳೆಯುವುದರಿಂದ ಉತ್ಪತ್ತಿಯಾಗುವ ಅಮೋನಿಯವು ಅಷ್ಟು ಸುಲಭವಾಗಿ ತಪ್ಪಿಸಿಕೊಂಡು ಹೋಗಲಾರದು. ಏಕೆಂದರೆ, ನೆಲದಲ್ಲಿನ ನೀರೂ ಆಮ್ಲಗಳೂ ಅದರೊಡನೆ ಸಂಯೋಗವಾಗಿ ಸಸ್ಯಗಳಿಗೆ ಸುಲಭವಾಗಿ ಆಹಾರವಾಗುವ ಲವಣಗಳಾಗುತ್ತವೆ. ಮೃಗಗಳ ಮಲಮೂತ್ರಗಳಿಂದಲೂ, ಅದರಲ್ಲಿಯೂ ಮುಖ್ಯವಾಗಿ ಮೂತ್ರದಿಂದ, ಅಮೋನಿಯವು ಹೇರಳವಾಗಿ ಉತ್ಪತ್ತಿಯಾಗುತ್ತದೆ. ಆದುದರಿಂದಲೇ. ಆದುದರಿಂದಲೇ ಇವು ಬಹಳ ಒಳ್ಳೆಯ ಗೊಬ್ಬರಗಳಾಗಿರುವುವು.
ಸಾರಜನಕ ಸಂಯೋಜನೆ
ಸಾರಜನಕವು ಆಮ್ಲಜನದೊಡನೆಯೂ ಸಂಯೋಗವಾಗಬಲ್ಲದು. ವಾಯು ಮಂಡಲವು ಈ ಎರಡು ಅನಿಲಗಳ ಮಿಶ್ರವಾಗಿದ್ದರೂ, ಇವು ಸುಲಭವಾಗಿ ಒಂದರೊಡನೆ ಬಂದು ಸಂಯೋಗವಾಗದಿರುವುದು ನಮ್ಮ ಪುಣ್ಯವೇ ಸರಿ. ಏಕೆಂದರೆ, ಇವುಗಳ ಸಂಯೋಗದಿಂದುಂಟಾಗುವ ಸಾರಜನಕಾಮ್ಲವು ಸಸ್ಯ ವರ್ಗಕ್ಕೆ ಬಹಳ ಕೆಡುಕನ್ನುಂಟುಮಾಡುವ ವಸ್ತುವು. ವಾಯುಮಂಡಲದಲ್ಲಿ ಸಾರ ಜನಕವೂ ಆಮ್ಲಜನಕವೂ ಹೇಗೆ ಸಂಯೋಗವಾಗುವವೆಂಬ ವಿಷಯವೂ, ಅಮೋನಿಯವು ಯಾವರೀತಿಯಲ್ಲಿ ಉತ್ಪತ್ತಿಯಾಗುವುದೆಂಬ ವಿಷಯವೂ, ಇನ್ನೂ ನಮಗೆ ಸಂಪೂರ್ಣವಾಗಿ ತಿಳಿಯದಿದ್ದರೂ, ಮೇಘಗಳಲ್ಲಿ ಉಂಟಾಗುವ ಮಿಂಚು, ಮೇಲೆ ಹೇಳಿದ ಅನಿಲಗಳ ಸಂಯೋಗಕ್ಕೆ ಸಹಕಾರಿಯೆಂದು ಧಾರಾಳವಾಗಿ ಹೇಳಬಹುದು. ಭೂಮಿಯು ಫಲವತ್ತಾದುದೋ ಅಲ್ಲವೋ ಎಂದು ತಿಳಿಯಲು ಅದರ ಮಣ್ಣು ಯಾವ ರೀತಿಯಲ್ಲಿದೆಯೆಂದೂ, ರಸಾಯನಶಾಸ್ತ್ರ ರೀತಿಯಾಗಿ ಅದರಲ್ಲಿ ಯಾವ ಯಾವ ವಸ್ತುಗಳಿರುವುವೆಂದೂ ಮಾತ್ರ ಕಂಡುಹಿಡಿದರೆ ಸಾಲದು. ಏಕೆಂದರೆ, ಈಚೆಗೆ ವ್ಯವಸಾಯಶಾಸ್ತ್ರಜ್ಞರು ಜೀವಾಣುಶಾಸ್ತ್ರವನ್ನು ವಿಶೇಷವಾಗಿ ವ್ಯಾಸಂಗಮಾಡಿ ಆ ಅಣುಗಳಿಂದ ವ್ಯವಸಾಯಕ್ಕಾಗುವ ಉಪಯೋಗ ಅಥವಾ ಕೆಡುಕನ್ನು ಕಂಡುಹಿಡಿದಿರುತ್ತಾರೆ. ಭೂಮಿಯಲ್ಲಿ ಸಸ್ಯ ವರ್ಗಕ್ಕೆ ಸೇರಿದ ಕೋಟ್ಯನುಕೋಟಿ ಜೀವಾಣುಗಳಿರುವುವು, ಇವು ಕಣ್ಣಿಗೆ ಕಾಣುವುದಿಲ್ಲ, ಸೂಕ್ಷ್ಮ ದರ್ಶಕದಿಂದಲೇ ಇವುಗಳ ವ್ಯಾಪಾರವನ್ನೆಲ್ಲಾ ಪರೀಕ್ಷೆ ಮಾಡಬೇಕು. ಒಂದು ಬೊಗಸೆಯ ಮಣ್ಣಿನಲ್ಲಿ ಕೋಟ್ಯಾಂತರವಿರುವುವು, ಇವನ್ನು ‘ಬ್ಯಾಕ್ಟೀರಿಯಾ’ ಎನ್ನುತ್ತಾರೆ. ಇವು ಎಷ್ಟು ಸೂಕ್ಷ್ಮವಾಗಿರುವುವೆಂದರೆ, ಒಭತ್ತುಸಾವಿರ ಅಣುಗಳನ್ನು ಒಂದರ ಪಕ್ಕದಲ್ಲೊಂದಿರುವಂತೆ ಸಾಲಾಗಿ ಇಟ್ಟರೆ ಇದೆಲ್ಲಾ ಒಂದಂಗುಲ ಉದ್ದವಾಗುವುದು. ಈ ಅಣುಗಳು ಅಭಿವೃದ್ಧಿಯಾಗುವುದು ಬಹಳ ಜಾಗ್ರತೆ. ಒಂದು ಎರಡಾಗಿ, ಎರಡು ನಾಲ್ಕಾಗಿ, ನಾಲ್ಕು ಎಂಟಾಗಿ, ಎಂಟು ಹದಿನಾರಾಗಿ ಹೀಗೆಯೇ ಹೊಗುತ್ತ ಹೋಗುತ್ತ, ಒಂದು ದಿನದಲ್ಲಿ ಕೋಟ್ಯಾಂತರ ಸಂಖ್ಯೆಯಾಗುವುವು. ಆದರೆ ಇವುಗಳ ಅಭಿವೃದ್ಧಿಗೆ ಪ್ರತಿಬಂಧಕಗಳಾದ ಮತ್ತೆ ಕೆಲವು ಜೀವಾಣುಗಳು ನೆ¯ದಲ್ಲಿರುವುದರಿಂದ ಯಾವ ಅಣುಗಳೂ ಮಿತಿಮೀರಿ ಹೆಚ್ಚುವುದಿಲ್ಲ. ಈ ಅಣುಜಾತಿಗಳಲ್ಲಿ ಹಲವು, ಪೈರುಗಳಿಗೆ ಬಹಳ ಸಹಾಯವಾಗುವುವು. ವಾಯುಮಂಡಲದಲ್ಲಿರುವ ಸಾರಜನಕವನ್ನು ಇವು ತಮ್ಮ ಆಹಾರಕ್ಕಾಗಿ ಹೀರಿಕೊಂಡು ಹುರುಳಿ, ಅವರೆ, ತೊಗರಿ, ಅಲಸಂಡೆ, ನೆಲಗಡಲೆ ಈ ಜಾತಿಗೆ ಸೇರಿದ ಸಸ್ಯಗಳ ಜಲ್ಲಿ ಬೇರುಗಳಲ್ಲಿ ತಾವು ವಾಸವಾಗಿರುವುದಕ್ಕೋಸ್ಕರ ಸಣ್ಣ ಸಣ್ಣ ಗ್ರಂಥಿಗಳನ್ನು ಕಟ್ಟುತ್ತವೆ. ಈ ಗ್ರಂಥಿಗಳು ಕೆಲವು ವೇಳೇ ಕಡಲೆಯ ಕಾಳಿನ ಗಾತ್ರವಾಗುವುವು. ಈ ಗ್ರಂಥಿಗಳಿರುವ ಸಸ್ಯಗಳಿಗೆ ಬೇರೆ ಸಾರಜನಕವನ್ನು ಕೊಡಬೇಕಾದುದಿಲ್ಲ. ಗಿಡವನ್ನು ಕಿತ್ತಿಮೇಲೆಯೂ ಈ ಬೇರುಗಳು ನೆಲದಲ್ಲಿಯೇ ಇರುವುದರಿಂದ ಮುಂದೆ ಬೆಳೆಯುವ ಸಸ್ಯಗಳಿಗೆ ಬೇಕಾದ ಸಾರಜನಕವು ಭೂಮಿಯಲ್ಲಿ ಹೆಚ್ಚಾಗಿ ಸೇರಿದಂತಾಯಿತು. ನಮ್ಮ ರೈತರಿಗೆ ಈ ಶಾಸ್ತ್ರವಿಷಯವು ತಿಳಿಯದೆ ಇದ್ದರೂ, ಅನುಭವದಿಂದ ಅವರು ಭೂಮಿಯನ್ನು ಹಸನುಮಾಡುವುದಕ್ಕಾಗಿ ಮೊದಲು ಹುರುಳಿಯನ್ನು ಚೆಲ್ಲುತ್ತಾರೆ. ಕೆಲವು ದೇಶಗಳಲ್ಲಿ ಅಲಸಂಡೆ, ಸೆಣಬು ಮೊದಲಾದುವನ್ನು ಹಾಕುವರು. ಮೇಲೆ ಹೇಳಿದ ಅಣುಗಳು ನೆಲದಲ್ಲಿ ಇಲ್ಲದೆ ಹೋದಲ್ಲಿ ಈ ಜಾತಿಯ ಗಿಡಗಳು ಚೆನ್ನಾಗಿ ಬೆಳೆಯಲಾರವು. ಇವಕ್ಕೆ ಬೇಕಾದ ಜಾತಿಯ ಅಣುಗಳನ್ನು ‘ಇನಾಕ್ಯುಲೇರ್ಷ’ ಮೂಲಕ ನೆ¯ಕ್ಕೆ ಹಾಕುವುದರಿಂದ ಅವುಗಳನ್ನು ಅಭಿವೃದ್ಧಿ ಮಾಡಬಹುದು. ಗೊಬ್ಬರವನ್ನು ಬಿಸಿಲಿಗೂ ಮಳೆಗೂ ಬಿಟ್ಟಲ್ಲಿ ಅದರಲ್ಲಿ ಸಾರಜನಕವು ನಷ್ಟವಾಗುವುದೆಂದು ಹಿಂದೆ ಹೇಳಿದೆಯಷ್ಟೆ. ಹೀಗೆ ಬಿಟ್ಟ ಗೊಬ್ಬರವು ಸಸ್ಯಗಳಿಗೆ ವಿಶೇಷ ಉಪಯೋಗವಾಗಲಾರದು.
ದನ,ಕುರಿಗಳ ಮಲಮೂತ್ರಗಳಲ್ಲಿರುವ ಸಾರಜನಕದ ಪರಿಮಾಣದ ಪಟ್ಟಿ
ಸಾರಜನಕ 			ಸಾರಜನಕ ಹಸುವಿನ (ಎತ್ತು)		3 ಮಣ			8 ಮಣ ಕುರಿಯ			7 ಮಣ			14 ಮಣ ಕುದುರೆಯ			5 ಮಣ			15 ಮಣ* ಇದನ್ನು ನೋಡಿದರೆ ಗಂಜಳದಲ್ಲಿರುವ ಸಾರಜನಕದ ಪರಿಣಾಮವು ಮಲದಲ್ಲಿವದರ ಎರಡರಷ್ಟಕ್ಕಿಂತಲೂ ಹೆಚ್ಚಾಗಿರುವುದು. ಅಲ್ಲದೆ, ಕುರಿಯ ಗೊಬ್ಬರದಲ್ಲಿ ಇದು ಹಸುವಿನ ಗೊಬ್ಬರದ ಎರಡರಷ್ಟೂ, ಕುದುರೆಯ ಗೊಬ್ಬರದ ಒಂದೂಕಾಲರಷ್ಟು ಇರುವುದು. ಅನುಭವದಿಂದ ನಮ್ಮ ರೈತರೂ ಕುರಿಯ ಗೊಬ್ಬರದ ಯೋಗ್ಯತೆಯನ್ನು ತಿಳಿದಿರುವರು. ಆದರೆ ಗಂಜಳವನ್ನು ಮಾತ್ರ ಸರಿಯಾಗಿ ಉಪಯೋಗಿಸಿಕೊಳ್ಳದೆ ಮನೆಯ ಸುತ್ತಲೂ ಚೆಲ್ಲಿ, ದುರ್ವಾಸನೆ ಹೊಡೆಯುವಂತೆ ಬಿಡುವುದರಿಂದ, ಮನುಷ್ಯರ ಮತ್ತು ದನಗಳ ಆರೋಗ್ಯಕ್ಕೆ ಕುಂದಕವಾಗಿ ಉತ್ತಮವಾದ ಸಸ್ಯಹಾರವೂ ನಷ್ಟವಾಗುವುದು. ಆದುದರಿಂದ ಗಂಜಳವು ವ್ಯರ್ಥವಾಗದೆ ಇರುವುದಕ್ಕಾಗಿ ಕೊಟ್ಟಿಗೆಯಲ್ಲಿ ಒಂದು ತೊಟ್ಟಿಯನ್ನು ಕಟ್ಟಿಯಾಗಲೀ, ಅಥವಾ ಒಂದು ಬಾನೆಯನ್ನು ಹೂಳಿಯಾಗಲೀ, ಗಂಜಳವೆಲ್ಲವೂ ಅದಕ್ಕೆ ಕಾಳುವೆಗಳ ಮೂಲಕ ಹರಿದುಹೋಗುವಂತೆ ಮಾಡಬೇಕು. ಈ ಗಂಜಳವನ್ನು ಪ್ರತಿದಿನವೂ ಗೊಬ್ಬರದ ರಾಶಿಗೆ ಹಾಕಬೇಕು. ಈ ಗೊಬ್ಬರದ ರಾಶಿಯನ್ನು ಬಿಸಿಲಿಗೂ ಮಳೆಗೂ ಬಿಡದಂತೆ ಅದರ ಮೇಲೆ ಚಪ್ಪರವನ್ನು ಹಾಕಬೇಕು. ಜೋಪಾನವಾಗಿಡದ ಗೊಬ್ಬರದಿಂದಲೂ, ರೊಚ್ಚು ಕೊಟ್ಟಿಗೆಯಿಂದಲೂ ಘಾಟಾದ ಅಮೋನಿಯಾ ಅನಿಲವು ಹುಟ್ಟುವುದೆಂದು ಹಿಂದೆ ಹೇಳಿದೆವಷ್ಟೆ. ಈ ಅನಿಲವು ವಾಯುವಿನಲ್ಲಿ ಸೇರಿ, ಮಳೆ ಬಂದಾಗ ಅದರಲ್ಲಿ ಸಂಯುಕ್ತವಾಗಿ ಕಲೆತು ಪುನಃ ನೆಲಕ್ಕೆ ಬರುವುದು. ಹೀಗೆ ರೈತರಿರುವ ಪ್ರಾಂತಗಳಲ್ಲಿ ಪ್ರತಿ ಎಕರೆಗೂ, ಪ್ರತಿವರ್ಷವೂ 4-5 ಪೌಂಡು ಸಂಯುಕ್ತ ಅಮೋನಿಯಾ ಪದಾರ್ಥವನ್ನು ಮಳೆಯು ಒದಗಿಸಿ ಕೊಡಬಹುದೆಂದು ಶಾಸ್ತ್ರಜ್ಞರು ತಿಳಿಸಿರುತ್ತಾರೆ. ಪೈರಿಗೆ ಬೇಕಾದ ಸಾರಜನಕವನ್ನು ಮೇಲೆ ಹೇಳಿದ ರೀತಿಯಲ್ಲಿಯೂ, ಹಿಂಡಿಯ ಮೂಲಕವೂ, ‘ಅಮೋನಿಯಂ ಸಲ್ಫೇಟ್’ ಸೋಡಿಯಂ ನೈಟ್ರೇಟ್, ‘ಕ್ಯಾಲ್ಸಿಯಂ ಸಿಯಾನಮೈಡ್’ ಎಂಬ ಲವಣಗಳ ಮೂಲಕವೂ ಸರಬರಾಯಿ ಮಾಡಬಹುದು. ಕಡಲೇಕಾಯಿ ಹಿಂಡಿಯ 1000 ಮಣದಲ್ಲಿ, ಸಾರಜನಕವು 79 ಮಣಗಳಿರುವುದು.
ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಕರ್ನಾಟಕದ ಮಲ್ಲಿಗೆ
ಮಲ್ಲಿಗೆಯನ್ನು ಹೂವುಗಳ ರಾಣಿ ಎಂದು ಪರಿಗಣಿಸಲಾಗುತ್ತದೆ ಮತ್ತು ಇದು ಮನಸ್ಸಿಗೆ ಸಂತೃಪ್ತಿಗೊಳಿಸುವ ಮತ್ತು ಉಲ್ಲಾಸವನ್ನುಂಟುಮಾಡುವ ಸೊಗಸಾದ ಪರಿಮಳವನ್ನು ಹೊಂದಿರುತ್ತದೆಯಾದ್ದರಿಂದ ಇದನ್ನು ಬೆಲ್ಲೆ ಆಫ್ ಇಂಡಿಯಾ ಅಥವಾ ಸುಗಂಧದ ರಾಣಿ ಎಂದು ಕರೆಯಲಾಗುತ್ತದೆ. ಭಾರತದ ವಿವಿಧ ಭಾಗಗಳಲ್ಲಿ ಇದನ್ನು ಮೊಗ್ರಾ, ಮೋಟಿಯಾ, ಚಮೇಲಿ, ಮಲ್ಲಿ ಪುವ್ವು, ಜಾಟಿ, ಮುಲ್ಲಾ, ಜಾಸ್ಮಿನ್, ಜೂಹಿ, ಮೊಗ್ರಾ ಅಥವಾ ತೋಪಿನ ಬೆಳದಿಂಗಳು ಮುಂತಾದ ಹೆಸರುಗಳಿಂದ ಕರೆಯಲಾಗುತ್ತದೆ. ಮಲ್ಲಿಗೆಯಲ್ಲಿ ೩೦೦ ವಿಧಗಳಿವೆ ಎಂದು ಇತ್ತೀಚಿಗೆ ವರದಿಯಾಗಿದೆ. ಈ ಮಲ್ಲಿಗೆಯು ಏಷ್ಯಾದ ಗಡಿಯನ್ನು ದಾಟಿ ಗ್ರೀಸ್,ಟರ್ಕಿ, ಸ್ಪೇನ್ ನಂತರ ಫ್ರಾನ್ಸ್ ಮತ್ತು ಇಟಲಿಯ ಮೂಲಕ ಪಶ್ಚಿಮ ಯುರೋಪ್ ಅನ್ನು ತಲುಪಿದೆ. ಹಾಗೆಯೇ ಅದು ೧೭ ನೇ ಶತಮಾನದ ಉತ್ತರಾರ್ಧದಲ್ಲಿ ಇಂಗ್ಲೆಂಡ್‌ ತಲುಪಿತು ಎಂದು ಹೇಳಲಾಗುತ್ತದೆ. (೧೮ ನೇ ಶತಮಾನದ ವೇಳೆಗೆ, ಮಲ್ಲಿಗೆ ಪರಿಮಳಯುಕ್ತ ಕೈಗವಸುಗಳು ಬ್ರಿಟನ್‌ನಲ್ಲಿ ಜನಪ್ರಿಯವಾಗಿದ್ದವು).
ಕರ್ನಾಟಕದಲ್ಲಿ ಹಲವಾರು ಜಾತಿಯ ಮಲ್ಲಿಗೆಯನ್ನು ಬೆಳೆಯಲಾಗುತ್ತದೆ. ಕರ್ನಾಟಕದಲ್ಲಿ ಸ್ಥಳೀಯವಾಗಿ ಸಿಗುವ ಮಲ್ಲಿಗೆ ಹೂವುಗಳಲ್ಲಿ  ಆಲಿಯೇಸೀ ಕುಟುಂಬದ ಮೈಸೂರು ಮಲ್ಲಿಗೆ (ಸಸ್ಯಶಾಸ್ತ್ರೀಯ ಹೆಸರು : ಜಾಸ್ಮಿನಮ್ ಟ್ರೈಫಾಲಿಯೇಟಂ ಎಲ್ )  ಹೆಚ್ಚು ಪ್ರಖ್ಯಾತಿ ಪಡೆದಿದೆ. ಕರ್ನಾಟಕದಲ್ಲಿ ಒಟ್ಟು ಮೂರು ವಿಧಗಳು ಹೆಚ್ಚು ಜನಪ್ರಿಯವಾಗಿವೆ. ಇತರ ಎರಡು ಪ್ರಭೇದಗಳೆಂದರೆ ಹಡಗಲಿ ಮಲ್ಲಿಗೆ (ಜಾಸ್ಮಿನಮ್ ಅಜೋರಿಕಮ್ ವಾಹ್ಲ್) ಮತ್ತು ಉಡುಪಿ ಮಲ್ಲಿಗೆ (ಜಾಸ್ಮಿನಮ್ ಸಾಂಬಾಕ್). ತಮ್ಮ ಪರಿಮಳಕ್ಕಾಗಿ ವಿಶ್ವಾದ್ಯಂತ ಪ್ರಸಿದ್ಧವಾಗಿರುವ ಈ ಎಲ್ಲಾ ಮೂರು ಹೂವಿನ ಪ್ರಭೇದಗಳಿಗೆ ಪೇಟೆಂಟ್ ಮಾಡಲಾಗಿದೆ ಮತ್ತು ಬೌದ್ಧಿಕ ಆಸ್ತಿ ಹಕ್ಕಿನ ಅಡಿಯಲ್ಲಿ ನೋಂದಾಯಿಸಲಾಗಿದೆ.
ಮೈಸೂರು ಮಲ್ಲಿಗೆ
ಇದು ಅತ್ಯಂತ ಪ್ರಸಿದ್ಧವಾದ ಮಲ್ಲಿಗೆಯ ವಿಧವಾಗಿದೆ, ಇದು ಹೆಚ್ಚಾಗಿ ಕರ್ನಾಟಕ ರಾಜ್ಯದ ಮೈಸೂರು ನಗರದ ಸುತ್ತಮುತ್ತ ಮತ್ತು ಮಂಡ್ಯ ಜಿಲ್ಲೆಯ ಶ್ರೀರಂಗಪಟ್ಟಣ ತಾಲೂಕಿನಲ್ಲಿ ಬೆಳೆಯುವುದರಿಂದ ಇದು ಮೈಸೂರು ಮಲ್ಲಿಗೆ ಹೆಸರನ್ನು ಪಡೆದುಕೊಂಡಿದೆ. ಅರಮನೆ ನಗರಿ ಎಂಬ ಹಿರಿಮೆಯ ಮೈಸೂರು ನಗರದೊಂದಿಗೆ ಮಲ್ಲಿಗೆಯ ಒಡನಾಟವನ್ನು  ಮೈಸೂರು ಸಾಮ್ರಾಜ್ಯದ ಒಡೆಯರ್ ಪೋಷಿಸಿದರು. ಅದರ ಪರಿಮಳವು ಅಕ್ಟೋಬರ್‌ನಲ್ಲಿ ಮೈಸೂರಿನಲ್ಲಿ ಪ್ರತಿವರ್ಷ ನಡೆಯುವ ಪ್ರಸಿದ್ಧ ದಸರಾ ಉತ್ಸವದಷ್ಟು ಪ್ರಬಲವಾಗಿದೆ. ಮಲ್ಲಿಗೆಯು ಬಯಲು ಪ್ರದೇಶಗಳಲ್ಲಿ, ಪ್ರತ್ಯೇಕವಾದ ಕೃಷಿಭೂಮಿಯಲ್ಲಿ, ಮನೆಗಳ ಮುಂಭಾಗದಲ್ಲಿ ಅಥವಾ ಹಿತ್ತಲಿನಲ್ಲಿ ಹೇರಳವಾಗಿ ಬೆಳೆಯುತ್ತದೆ.
ಮೈಸೂರು ನಗರ ಮತ್ತು ಸುತ್ತಮುತ್ತ ಹೆಚ್ಚಾಗಿ ಬೆಳೆಯುವ ಮೈಸೂರು ಮಲ್ಲಿಗೆ ಸಣ್ಣ ರೈತರಿಗೆ ಸಾಧ್ಯವಾದ ಬೆಳೆಯಾಗಿದೆ. ಸ್ಥಳೀಯ ಮಾರುಕಟ್ಟೆಯಲ್ಲದೆ, ಕೇರಳ ಮತ್ತು ತಮಿಳುನಾಡಿನ ಕೆಲವು ಭಾಗಗಳಲ್ಲಿ ಈ ಹೂವಿಗೆ ಬೇಡಿಕೆಯಿದೆ.
ಸಸ್ಯಶಾಸ್ತ್ರದ ವಿವರಣೆ
ಸಸ್ಯವು ಸ್ಕ್ಯಾಂಡೆಂಟ್(ಬಳ್ಳಿ) ಆಗಿದೆ, 2 to 3 m ಎತ್ತರದಲ್ಲಿ, ಕವಲೊಡೆದ ದುಂಡು, ಅಥವಾ ಸ್ವಲ್ಪ ಸಂಕುಚಿತ ಕೆಲವೊಮ್ಮೆ ಟೊಳ್ಳಾದ, ವಿರಳವಾದ ಮೃದು ಹೊರ ಪದರ, ಪರ್ಯಾಯ ರೀತಿಯ ಎಲೆಗಳು, 1 - 2 cm ಉದ್ದ, ತೊಟ್ಟು ಸುಮಾರು 1 cm ಉದ್ದ ಮತ್ತು ಇದು ಮಧ್ಯದಲ್ಲಿ ಸಣ್ಣ ಕೊಳವೆಯನ್ನು ಹೊಂದಿದೆ.
ಈ ಪ್ರದೇಶದಲ್ಲಿ (ಮೈಸೂರು ಮತ್ತು ಸುತ್ತಮುತ್ತಲಿನ ಪ್ರದೇಶಗಳು) ಚಾಲ್ತಿಯಲ್ಲಿರುವ, ತುಲನಾತ್ಮಕವಾಗಿ ಹೆಚ್ಚಿನ pH ಹೊಂದಿರುವ ಜೇಡಿ ಮತ್ತು ಮರಳುಗಳಿಂದ ಕೂಡಿರುವ ಫಲವತ್ತಾದ ಮಣ್ಣು ( ಲೋಮ್ ಮಣ್ಣು ) ಹೊಂದಿರುವ ಈ ನೆಲ ಮಲ್ಲಿಗೆ ಬೆಳೆ ಬೆಳೆಯಲು ಅನುಕೂಲಕರವಾದ ನೆಲವಾಗಿದೆ. ಕಡಿಮೆ ಆರ್ದ್ರತೆಯೊಂದಿಗೆ ಶುಷ್ಕ ಮತ್ತು ಬೆಚ್ಚಗಿನ ಹವಾಮಾನವು ಈ ಬೆಳೆಗೆ ಒಳ್ಳೆಯದು. ಹೂಬಿಡುವಿಕೆಯು ಮಾರ್ಚ್-ಏಪ್ರಿಲ್ನಲ್ಲಿ ಪ್ರಾರಂಭವಾಗುತ್ತದೆ ಮತ್ತು ಜೂನ್-ಜುಲೈ, ಏಪ್ರಿಲ್-ಮೇ ವರೆಗೆ ಇರುತ್ತದೆ
ಈ ಹೂವುಗಳಲ್ಲಿ ಸಾರತೈಲದ ಅಂಶವು ೦.೨೪ ರಿಂದ ೦.೪೨ ರಷ್ಟು ಇರುತ್ತದೆ.
ಸುಗಂಧದ ಪ್ರಮುಖ ಘಟಕಗಳು
ಇಂಡೋಲ್, ಜಾಸ್ಮೋನ್, ಬೆಂಜೈಲ್ ಅಸಿಟೇಟ್, ಬೆಂಜೈಲ್ ಬೆಂಜೊಯೇಟ್, ಮೀಥೈಲ್ ಆಂಥ್ರಾನಿಲೇಟ್, ಲಿನೂಲ್ ಮತ್ತು ಜೆರಾನಿಯೋಲ್ ಪ್ರಮುಖ ಆರೊಮ್ಯಾಟಿಕ್ ಘಟಕಗಳಾಗಿವೆ. ಇದರ ಆಧುನಿಕ-ದಿನದ ಅನ್ವಯಗಳು ಸುಗಂಧ ದ್ರವ್ಯಗಳು, ಸೌಂದರ್ಯವರ್ಧಕಗಳು, ಧೂಪದ್ರವ್ಯ, ಅರೋಮಾ ಥೆರಪಿ ಮತ್ತು ಆಯುರ್ವೇದದಲ್ಲಿವೆ. ಶುಷ್ಕ ಮತ್ತು ಸೂಕ್ಷ್ಮ ಚರ್ಮವನ್ನು ತಿಳಿಗೊಳಿಸಲು ಇದನ್ನು ಬಾಹ್ಯವಾಗಿ ಬಳಸಲಾಗುತ್ತದೆ.
ಹಡಗಲಿ ಮಲ್ಲಿಗೆ (ಜಾಸ್ಮಿನಮ್ ಅಜೋರಿಕಂ)
ಹಡಗಲಿ ಮಲ್ಲಿಗೆಯು ಪ್ರಬಲ ಪರಿಮಳ ಮತ್ತು ಹೆಚ್ಚು ದಿನ ಬಾಡದೇ ಇರುವುದಕ್ಕೆ ಹೆಸರುವಾಸಿಯಾಗಿದೆ. ಸ್ಥಳೀಯವಾಗಿ "ವಾಸನೆ ಮಲ್ಲಿಗೆ" (ಸುವಾಸನೆಯ ಮಲ್ಲಿಗೆ) ಎಂದು ಕರೆಯುತ್ತಾರೆ, ಇದನ್ನು ಮುಖ್ಯವಾಗಿ ಹೂವಿನ ಹಡಗಲಿ (ಹೂಗಳ ಹಡಗಲಿ) ವಿಶೇಷವಾಗಿ ತಿಪ್ಪಾಪುರ, ತಿಮ್ಲಾಪುರ, ಹೊನ್ನೂರು ಗ್ರಾಮಗಳಲ್ಲಿ ಬೆಳೆಯುತ್ತಾರೆ.
ಸಸ್ಯಶಾಸ್ತ್ರದ ವಿವರಣೆ
ಸಸ್ಯವು ಸಣ್ಣ ಪೊದೆಸಸ್ಯವಾಗಿದ್ದು, ಕಡಿಮೆ ಸ್ಕ್ಯಾಂಡೆಂಟ್ ಸ್ವಭಾವವನ್ನು ಹೊಂದಿದೆ. ಎಲೆಗಳು ಸರಳವಾಗಿರುತ್ತವೆ, ದಪ್ಪವಾಗಿರುತ್ತವೆ, ಅಂಚುಗಳು ತಲೆಕೆಳಗಾಗಿ ಮಡಚಲ್ಪಟ್ಟಿರುತ್ತವೆ, ಸ್ವಲ್ಪ ಮೃದುವಾಗಿರುತ್ತದೆ. ಹೂವುಗಳು ಕವಲುಗಳಲ್ಲಿ ಹುಟ್ಟುತ್ತವೆ. 1 cm ಸುತ್ತ ಉದ್ದವಾದ ಕೊರೊಲ್ಲಾ ಟ್ಯೂಬ್ ಹೊಂದಿರುವ ಹೂವು ಉದ್ದವಾಗಿರುತ್ತದೆ. ೭ ದಳಗಳನ್ನು ಹೊಂದಿದ್ದು ಶುಭ್ರ ಬಿಳಿ ಬಣ್ಣದೊಂದಿಗೆ ಹರಡಿಕೊಂಡಂತಿರುತ್ತದೆ.
ಈ ಪ್ರದೇಶದಲ್ಲಿ ಚಾಲ್ತಿಯಲ್ಲಿರುವ ಮರಳು ಮಿಶ್ರಿತ ಕೆಂಪು ಮಣ್ಣು ಹಡಗಲಿ ಮಲ್ಲಿಗೆ ಕೃಷಿಗೆ ಸೂಕ್ತವಾಗಿದೆ. ಒಣ ಹವಾಮಾನ ಮತ್ತು ಉತ್ತಮ ನೀರು ಪೂರೈಕೆಯು ಈ ಬೆಳೆಯನ್ನು ಬೆಳೆಯಲು ಅನುಕೂಲಕರ ವಾತಾವರಣವನ್ನು ಸೇರಿಸುತ್ತದೆ. ಇವನ್ನು ಮಾನ್ಸೂನ್ ಪ್ರಾರಂಭವಾದ ಜುಲೈ-ಆಗಸ್ಟ್ ತಿಂಗಳುಗಳಲ್ಲಿ ಕತ್ತರಿಸಿದ ಭಾಗಗಳ ಮೂಲಕ ನೇರವಾಗಿ ನೆಡಲಾಗುತ್ತದೆ. ಹೂಬಿಡುವ ಅವಧಿಯು ಆರು ತಿಂಗಳವರೆಗೆ ಇರುತ್ತದೆ.
ಹೂವುಗಳು ಹೆಚ್ಚು ಸುವಾಸನೆ ಮತ್ತು ಉತ್ತಮ ಸಾರ ತೈಲ ಅಂಶ (೦.೨೪ ರಿಂದ ೦.೪೨%) ಹೊಂದಿವೆ. ಆದ್ದರಿಂದ ಈ ಹೂವುಗಳನ್ನು ಸಾರಭೂತ ತೈಲವನ್ನು ಹೊರತೆಗೆಯಲು ಬಳಸಲಾಗುತ್ತದೆ.
ಉಡುಪಿ ಮಲ್ಲಿಗೆ (ಜಾಸ್ಮಿನಮ್ ಸಾಂಬಾಕ್)
ಭಟ್ಕಳ ಅಥವಾ ಉಡುಪಿ ಮಲ್ಲಿಗೆಯ ಕೃಷಿಯು ತುಲನಾತ್ಮಕವಾಗಿ ಇತ್ತೀಚಿನ ಮೂಲವಾಗಿದೆ. ಸುಮಾರು ೧೦೦ ವರ್ಷಗಳ ಹಿಂದೆ ಉಡುಪಿ ಜಿಲ್ಲೆಯ ಭಟ್ಕಳ ಮತ್ತು ನಂತರ ಶಂಕರಪುರದಲ್ಲಿ ಈ ತಳಿಯ ಮಲ್ಲಿಗೆಯ ಬೇಸಾಯ ಪ್ರಾರಂಭವಾಯಿತು.
ಇದು ಉಡುಪಿ, ದಕ್ಷಿಣ ಕನ್ನಡ ಮತ್ತು ಉತ್ತರ ಕನ್ನಡದಲ್ಲಿ ವ್ಯಾಪಕವಾಗಿ ಕಂಡುಬರುತ್ತದೆ ಮತ್ತು ಎಲ್ಲಾ ಮೂರು ಪ್ರಭೇದಗಳಲ್ಲಿ ಹೆಚ್ಚು ಆರ್ಥಿಕವಾಗಿ ಲಾಭದಾಯಕವಾಗಿದೆ. ಕರಾವಳಿ ಪ್ರದೇಶವಲ್ಲದೆ ಮುಂಬಯಿ ಮುಂತಾದ ಕಡೆ ಹೂವಿಗೆ ಹೆಚ್ಚಿನ ಬೇಡಿಕೆಯಿದೆ.
"ಮಲ್ಲಿಗೆ" - ಉಡುಪಿ ಮಲ್ಲಿಗೆ ಕೃಷಿಕರು ಮತ್ತು ಖರೀದಿದಾರರಿಗೆ ಒಂದು ಆಂಡ್ರಾಯ್ಡ್ ಅಪ್ಲಿಕೇಶನ್
ಮಲ್ಲಿಗೆ ಆಂಡ್ರಾಯ್ಡ್ ಅಪ್ಲಿಕೇಶನ್ ಟ್ಯಾಕ್ಯಾಂಟ್ ತಂಡವು ಅಭಿವೃದ್ಧಿಪಡಿಸಿದ ಗೂಗಲ್ ಪ್ಲೇ ಸ್ಟೋರ್‌ನಲ್ಲಿ ಲಭ್ಯವಿದೆ, ಇದು ಉಡುಪಿಯ ಶಂಕರಪುರದ ಮಲ್ಲಿಗೆ ಹೂ ಬೆಳೆಗಾರರ ಸಂಘವು ನಿರ್ಧರಿಸುವ ದೈನಂದಿನ ಬೆಲೆಗಳನ್ನು ತೋರಿಸುತ್ತದೆ ಮತ್ತು ಈ ಅಪ್ಲಿಕೇಶನ್ ಅದರ ಕೃಷಿ, ಅದರ ಬಲವರ್ಧನೆ, ವಿವಿಧ ಉಪಯೋಗಗಳು, ರೋಗಗಳು, ತಡೆಗಟ್ಟುವಿಕೆ, ಪರಿಹಾರಗಳು, ರಸಗೊಬ್ಬರ ಬಳಕೆ, ಕೀಟ ನಿರ್ವಹಣೆ, ಪೋಷಣೆ, ನಿರ್ವಹಣೆ, ಕೊಯ್ಲು ಮತ್ತು ಕೆಲವು ಆಸಕ್ತಿದಾಯಕ ಸಂಗತಿಗಳ ಕುರಿತು ಮಾಹಿತಿಯನ್ನು ತೋರಿಸುತ್ತದೆ.
ಅಪ್ಲಿಕೇಶನ್ ಡೌನ್‌ಲೋಡ್ ಮಾಡಲು ಲಿಂಕ್
ಸಸ್ಯಶಾಸ್ತ್ರದ ವಿವರಣೆ
ಸಸ್ಯವು ಸಣ್ಣ ಮತ್ತು ಪೊದೆಯಾಗಿದ್ದು, ಹಳದಿ ಬಣ್ಣದ ಛಾಯೆಯೊಂದಿಗೆ ತಿಳಿ ಹಸಿರು ಎಲೆಗಳನ್ನು ಹೊಂದಿದೆ, 5-7x2.5-3.5 ಸೆಂ.ಮೀ. ಬೆಳೆಯುತ್ತದೆ. ಹೂವುಗಳು ಅಕ್ಷಗಳಲ್ಲಿ ಮತ್ತು ತುದಿಯಲ್ಲಿಯೂ ಸಹ ಹುಟ್ಟುತ್ತವೆ, ದಳಗಳು ೬-೮.
ಈ ಪ್ರದೇಶದ ಲ್ಯಾಟರೈಟ್ ಮಣ್ಣಿನ (ಜಂಬುಮಣ್ಣು; ಕೆಲವು ಬಗೆಯ ಶಿಲೆಗಳ ಸವೆತದಿಂದ ಉಂಟಾಗುವ, ಮುಖ್ಯವಾಗಿ ಕಬ್ಬಿಣದ ಆಕ್ಸೈಡ್‍ ಮತ್ತು ಅಲ್ಯೂಮಿನಿಯಂ ಹೈಡ್ರಾಕ್ಸೈಡುಗಳಿಂದ ಕೂಡಿದ, ಕಡಿಮೆ ಸಿಲಿಕ ಉಳ್ಳ, ಭಿದುರವಾದ ಮತ್ತು ಗಾಳಿಯಲ್ಲಿ ಗಟ್ಟಿಯಾಗುವ, ಉಷ್ಣವಲಯ ಪ್ರದೇಶಗಳಲ್ಲಿ ರಸ್ತೆಗಳನ್ನು ಮಾಡಲು ಬಳಸುವ, ಒಂದು ಬಗೆಯ ಕೆಂಪು ಯಾ ಹಳದಿ ಜೇಡಿ ಮಣ್ಣು) ಸ್ಥಿತಿ, ಹೆಚ್ಚಿನ ಆರ್ದ್ರತೆ ಮತ್ತು ಭಾರೀ ಮಳೆ (2500 - 3000 mm) ಈ ಬೆಳೆಯನ್ನು ಬೆಳೆಯಲು ಅನುಕೂಲಕರವಾದ ವಾತಾವರಣವನ್ನು ಕಲ್ಪಿಸಿಕೊಡುತ್ತದೆ. ಪ್ರಸರಣವು ಮುಖ್ಯವಾಗಿ ಕತ್ತರಿಸಿದ ಭಾಗಗಳ ಮೂಲಕ ನಡೆಯುತ್ತದೆ, ಆಗಸ್ಟ್-ಸೆಪ್ಟೆಂಬರ್ ತಿಂಗಳಲ್ಲಿ ನಾಟಿ ಮಾಡಲಾಗುತ್ತದೆ.
ಉಪಯೋಗಗಳು
right|thumb| [[ಭಾರತ|ಭಾರತದ ಚೆನ್ನೈನಲ್ಲಿ ಬೀದಿ ವ್ಯಾಪಾರಿಯೊಬ್ಬರು ಮಲ್ಲಿಗೆ ಮಾಲೆಗಳನ್ನು ಮಾರುತ್ತಿರುವುದು]] ಈ ಹೂವುಗಳನ್ನು ವಿಶೇಷವಾಗಿ ಮದುವೆಗಳು ಮತ್ತಿತರ ಮಂಗಳಕರ ಸಂದರ್ಭಗಳಲ್ಲಿ ಮತ್ತು ದೇವಾಲಯಗಳ ದೇವತೆಗಳ ಪೂಜೆಗಾಗಿ ಹೂಮಾಲೆಗಳನ್ನು ತಯಾರಿಸಲು ಬಳಸಲಾಗುತ್ತದೆ. ಇದನ್ನು ವೈಯುಕ್ತಿಕ ಖು‍ಷಿಗಾಗಿ, ಉದುರು ಹೂವುಗಳಿಗಾಗಿ ಮನೆಗಳ ಕೈದೋಟಗಳಲ್ಲಿ ಬೆಳೆಸುತ್ತಾರೆ. ಈ ಹೂವುಗಳನ್ನು ದಕ್ಷಿಣ ಮತ್ತು ಆಗ್ನೇಯ ಏಷ್ಯಾದಲ್ಲಿ ಮಹಿಳೆಯರು ತಮ್ಮ ಕೂದಲಿನಲ್ಲಿ ಧರಿಸುತ್ತಾರೆ. ಅವುಗಳನ್ನು ರಫ್ತು ಮಾಡಲಾಗುವುದರಿಂದ ರೈತರಿಗೆ ಹೆಚ್ಚಿನ ಲಾಭದಾಯಕವಾಗಿವೆ. ಇದರ ಔಷಧೀಯ ಉಪಯೋಗಗಳು : ಖಿನ್ನತೆ-ನಿರೋಧಕ, ಆಂಟಿ ಸೆಪ್ಟಿಕ್, ಆಂಟಿ ಸ್ಪಾಸ್ಮೊಡಿಕ್, ಕಾಮೋತ್ತೇಜಕ, ನಿದ್ರಾಜನಕ
ಪರಿಮಳ ಉದ್ಯಮ
ಓಲಿಯಾಸೀ ಕುಟುಂಬದ ಕೆಲವು ಮಲ್ಲಿಗೆ ಸಸ್ಯಗಳ ಗುಂಪನ್ನು ಅವುಗಳ ಪರಿಮಳಯುಕ್ತ ಹೂವುಗಳು ಮತ್ತು ಸಾರ ತೈಲ ಉತ್ಪಾದನೆಗಾಗಿ ವಾಣಿಜ್ಯಿಕವಾಗಿ ಬೆಳೆಯಲಾಗುತ್ತದೆ. ಮಲ್ಲಿಗೆ ಎಣ್ಣೆಯು ಪ್ರತಿಯೊಂದು ಹೂವಿನ ಪರಿಮಳದೊಂದಿಗೆ ಬೆರೆಯುತ್ತದೆ ಎಂದು ಹೇಳಲಾಗುತ್ತದೆ ಮತ್ತು ಆದ್ದರಿಂದ ಪ್ರಪಂಚದಾದ್ಯಂತ ಪ್ರಮುಖ ಸುಗಂಧ ದ್ರವ್ಯವಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ.
ಸುಗಂಧ ಉದ್ಯಮದಲ್ಲಿ ಜಾಸ್ಮಿನಮ್ ಗ್ರಾಂಡಿಫ್ಲೋರಮ್ ಮತ್ತು ಜಾಸ್ಮಿನಮ್ ಸಾಂಬಾಕ್ ಪ್ರಭೇದಗಳನ್ನು ಹೆಚ್ಚಾಗಿ ಬಳಸಲಾಗುತ್ತದೆ.
ರಫ್ತು ಪ್ರಚಾರ ಮತ್ತು ಅಭಿವೃದ್ಧಿ
ಮಲ್ಲಿಗೆಯು ಹೂಗಾರಿಕೆ ಅಥವಾ ಪುಷ್ಪ ಕೃಷಿಯ ಭಾಗವಾಗಿದೆ, ಇದು ಹೂವಿನ ಉದ್ಯಮವನ್ನು ಒಳಗೊಂಡಿರುವ ತೋಟಗಳಿಗೆ ಮತ್ತು ಹೂಗಾರಿಕೆಗಾಗಿ; ಹೂಬಿಡುವ ಮತ್ತು ಅಲಂಕಾರಿಕ ಸಸ್ಯಗಳ ಕೃಷಿಗೆ ಸಂಬಂಧಿಸಿದ ತೋಟಗಾರಿಕೆಯ ಒಂದು ವಿಭಾಗವಾಗಿದೆ. ಈ ಹೂವುಗಳು ಮುಖ್ಯವಾಗಿ ರಫ್ತಿಗಾಗಿವೆ ಮತ್ತು ಈ ವ್ಯಾಪಾರವು ಪ್ರಪಂಚದಲ್ಲಿ ವರ್ಷಕ್ಕೆ ಸುಮಾರು ೬-೧೦ ಪ್ರತಿಶತದಷ್ಟು ಬೆಳೆಯುತ್ತಿದೆ. ಈ ಹೂವುಗಳಿಗೆ ಅಂತರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಭಾರತದ ಪಾಲು ಇನ್ನೂ ನಗಣ್ಯ. ಆದಾಗ್ಯೂ, ಕರ್ನಾಟಕವು ೧೮ನೇ ಶತಮಾನದಿಂದಲೂ ಪುಷ್ಪ ಕೃಷಿಗೆ ಜನಪ್ರಿಯವಾಗಿದೆ ಮತ್ತು ಈಗ ಪುಷ್ಪ ಕೃಷಿಯಲ್ಲಿ ಅಗ್ರಸ್ಥಾನದಲ್ಲಿದೆ, ಇದು ಭಾರತದ ಒಟ್ಟು ಹೂವಿನ ಉತ್ಪಾದನೆಯಲ್ಲಿ ೭೫% ರಷ್ಟಿದೆ. ಆಧುನಿಕ ಉದುರು ಹೂವುಗಳ ಅಡಿಯಲ್ಲಿ ರಾಜ್ಯವು ಅತಿ ಹೆಚ್ಚು ಪ್ರದೇಶವನ್ನು ಹೊಂದಿದೆ ಮತ್ತು ಹೂವುಗಳನ್ನು ಬೆಳೆಯುವ ಮತ್ತು ರಫ್ತು ಮಾಡುವ ೪೦ ಘಟಕಗಳನ್ನು ಹೊಂದಿದೆ. ದೇಶದ ಮೊದಲ ಮತ್ತು ಏಕೈಕ ಹೂವಿನ ಹರಾಜು ಕೇಂದ್ರ ಕರ್ನಾಟಕದಲ್ಲಿದೆ. ೨೦೦೩-೦೪ರ ಅಂಕಿಅಂಶಗಳ ಪ್ರಕಾರ, ಒಟ್ಟು ೧೮,೧೮೨ ಹೆಕ್ಟೇರ್ (೪೫,೦೦೦ ಎಕರೆ) ಯ ವಾಣಿಜ್ಯ ಹೂವಿನ ಬೆಳೆಗಳ ಪ್ರದೇಶದಲ್ಲಿ, ಮಲ್ಲಿಗೆಯ ಒಟ್ಟು ಮೂರು ಪ್ರಭೇದಗಳು ೩,೪೫೧ ಹೆಕ್ಟೇರ್ (ಸುಮಾರು ೧೯%) ನಲ್ಲಿ ಬೆಳೆಸಲ್ಪಡುತ್ತವೆ. ಮತ್ತು ಹೂವುಗಳ ಸರಾಸರಿ ಇಳುವರಿ ೬ ಟನ್/ಹೆಕ್ಟೇರ್ ಮತ್ತು ಒಟ್ಟು ೨೦,೨೪೪ ಟನ್ ಉತ್ಪಾದನೆಯೊಂದಿಗೆ ವರದಿಯಾಗಿದೆ. right|thumb|ಭಟ್ಕಳ ಮಲ್ಲಿಗೆ (ಜಾಸ್ಮಿನಂ ಸಾಂಬಾಕ್) ನೆದರ್‌ಲ್ಯಾಂಡ್ಸ್‌ನ ಹೂವಿನ ಜಿಲ್ಲೆಯಾಗಿರುವ ಆಲ್ಸ್‌ಮೀರ್‌ನಲ್ಲಿ ಪ್ರತಿ ವರ್ಷ ಪುಷ್ಪ ಕೃಷಿ ಮೇಳವನ್ನು ಆಯೋಜಿಸಲಾಗುತ್ತದೆ (ಜಗತ್ತಿನ ಎಲ್ಲಾ ಭಾಗಗಳಿಂದ ಹೂ ಬೆಳೆಗಾರರು ತಾವು ಬೆಳೆದ ಹೂಗಳೊಂದಿಗೆ ಭಾಗವಹಿಸುತ್ತಾರೆ). ಕರ್ನಾಟಕ ಸರ್ಕಾರವು ಉಡುಪಿ ಮಲ್ಲಿಗೆ, ಹಡಗಲಿ ಮಲ್ಲಿಗೆ ಮತ್ತು ಮೈಸೂರು ಮಲ್ಲಿಗೆ ಹೂವಿನ ಬೆಳೆಗಾರರ ತಂಡವನ್ನು ನೆದರ್‌ಲ್ಯಾಂಡ್‌ಗೆ ಅಂತರಾಷ್ಟ್ರೀಯ ಪುಷ್ಪ ಸಾಕಾಣಿಕೆ ಸಭೆಯಲ್ಲಿ ಭಾಗವಹಿಸಲು ನಿಯೋಜಿಸಲಿದೆ ಎಂದು ವರದಿಯಾಗಿದೆ. ಜಾತ್ರೆಯಲ್ಲಿ ಮಹಿಳೆಯರು (ಪ್ರತಿ ಪ್ರದೇಶದಿಂದ ಮೂವರು) ಹೂಗಳನ್ನು ಮಾಲೆಯಾಗಿ ಕಟ್ಟಿ ವಿದೇಶಿ ಪ್ರವಾಸಿಗರ ಗಮನ ಸೆಳೆಯುವ ವೇದಿಕೆ ನಿರ್ಮಿಸುವುದು ಇಲಾಖೆಯ ತಂತ್ರವಾಗಿದೆ. ಮಲ್ಲಿಗೆ ಹೂಗಳನ್ನು ಕುಶಲವಾಗಿ ಮಾಲೆ ಕಟ್ಟುವುದು ಮಹಿಳಾ ಬೆಳೆಗಾರರಿಗೆ ಕರಗತವಾಗಿರುವ ಕಲೆ.
ಕವನಗಳು ಮತ್ತು ಚಲನಚಿತ್ರಗಳು
ಮೈಸೂರು ಮಲ್ಲಿಗೆ ಎಂಬ ಹೆಸರಿನ ಮಲ್ಲಿಗೆ ಹೂವನ್ನು ಕಳೆದ ಶತಮಾನದಲ್ಲಿ ಕರ್ನಾಟಕದ ಕವಿಗಳು, ಕಾದಂಬರಿಕಾರರು ಮತ್ತು ರಂಗಭೂಮಿ ಕಲಾವಿದರು ಹಾಡಿಹೊಗಳಿದ್ದಾರೆ. ಮಲ್ಲಿಗೆ ಕವಿ (ಕವಿ) ಎಂದು ಕರೆಯಲ್ಪಡುವ ದಿವಂಗತ ಕೆ.ಎಸ್.ನರಸಿಂಹಸ್ವಾಮಿ "ಮೈಸೂರು ಮಲ್ಲಿಗೆ" ಎಂಬ ಹೆಸರನ್ನು ಚಿರಸ್ಥಾಯಿಗೊಳಿಸಿದರು. ಅವರ ಕವನ ಸಂಕಲನ ಮೈಸೂರು ಮಲ್ಲಿಗೆ (೧೯೪೨) ಕನ್ನಡ ಭಾಷೆಯ ಅತ್ಯುತ್ತಮ ಸಾಹಿತ್ಯ ಕೃತಿಗಳಲ್ಲಿ ಒಂದಾಗಿದೆ ಮತ್ತು ೨೭ ಮರುಮುದ್ರಣಗಳನ್ನು ಕಂಡಿದೆ.
ಈ ಕವನ ಸಂಕಲನವು ಟಿ.ಎಸ್.ನಾಗಾಭರಣ ಅವರು ರಚಿಸಿದ ಚಲನಚಿತ್ರ ಮತ್ತು ಕಲಾಗಂಗೋತ್ರಿಯವರ ಸಂಗೀತ ನಾಟಕ "ಮೈಸೂರು ಮಲ್ಲಿಗೆ"ಗೆ ಸ್ಫೂರ್ತಿ ನೀಡಿದೆ. ಶ್ರೇಷ್ಠ ಗಾಯಕರಾದ ಪಿ. ಕಾಳಿಂಗರಾವ್, ಮೈಸೂರು ಅನಂತಸ್ವಾಮಿ ಮತ್ತು ಸಿ. ಅಶ್ವಥ್ ಅವರು ನರಸಿಂಹಸ್ವಾಮಿಯವರ ಈ ಕವನಗಳನ್ನು ಚಲನಚಿತ್ರಗಳಲ್ಲಿ ಮತ್ತು ರಂಗಭೂಮಿಯಲ್ಲಿ ಜನಪ್ರಿಯಗೊಳಿಸಿದ್ದಾರೆ.
ಆವೃತಬೀಜ ಸಸ್ಯಗಳು
ಆವೃತಬೀಜ ಸಸ್ಯಗಳು (ಆಂಜಿಯೋಸ್ಪೆರ್ಮ್ಸ್, ಆಂಜಿಯೋಸ್ಪೆರ್ಮೆ, ಅಥವಾ ಮ್ಯಾಗ್ನೋಲಿಯೊಫೈಟಾ),  ಎಂದು ಕರೆಯಲ್ಪಡುವ ಹೂಬಿಡುವ ಸಸ್ಯಗಳು ಭೂ ಸಸ್ಯಗಳ ಅತ್ಯಂತ ವೈವಿಧ್ಯಮಯ ಗುಂಪಾಗಿದ್ದು, 64 ಗಣಗಳು, 416 ಕುಟುಂಬಗಳು, ಸರಿಸುಮಾರು 13,000 ತಿಳಿದಿರುವ ಜಾತಿಗಳು  ಮತ್ತು 300,000ರಷ್ಟು ತಿಳಿದಿರುವ ಪ್ರಭೇದಗಳಿವೆ. ಅನಾವೃತ ಬೀಜ ಸಸ್ಯ(ಜಿಮ್ನೋಸ್ಪರ್ಮ್‌)ಗಳಂತೆ, ಇವುಗಳು ಬೀಜ ಉತ್ಪಾದಿಸುವ ಸಸ್ಯಗಳಾಗಿವೆ. ಹೂವುಗಳು, ಬೀಜಗಳೊಳಗಿನ ಎಂಡೋಸ್ಪರ್ಮ್ ಮತ್ತು ಬೀಜಗಳನ್ನು ಒಳಗೊಂಡಿರುವ ಹಣ್ಣುಗಳ ಉತ್ಪಾದನೆ ಸೇರಿದಂತೆ ಗುಣಲಕ್ಷಣಗಳಿಂದ ಅವುಗಳನ್ನು ಜಿಮ್ನೋಸ್ಪರ್ಮ್‌ಗಳಿಂದ ಪ್ರತ್ಯೇಕಿಸಲಾಗುತ್ತದೆ. ವ್ಯುತ್ಪತ್ತಿಯ ಪ್ರಕಾರ, ಆಂಜಿಯೋಸ್ಪೆರ್ಮ್ ಎಂದರೆ ಹಣ್ಣಿನ ಆವರಣದೊಳಗೆ ಬೀಜಗಳನ್ನು ಉತ್ಪಾದಿಸುವ ಸಸ್ಯ; ಬೇರೆ ರೀತಿಯಲ್ಲಿ ಹೇಳುವುದಾದರೆ, ಹೂ-ಹಣ್ಣು ಬಿಡುವ ಸಸ್ಯ. ಈ ಪದವು ಗ್ರೀಕ್ ಪದಗಳಾದ angeion ("ಆವೃತವಾದ") ಮತ್ತು sperma ("ಬೀಜ") ನಿಂದ ಬಂದಿದೆ.
ನಾಳೀಯ ಅಂಗರಚನಾಶಾಸ್ತ್ರ
thumb| ಆವೃತ ಬೀಜ ಸಸ್ಯಗಳ ಉದಾಹರಣೆಯಾದ [[ಅಗಸೆನಾರು|ಅಗಸೆ ಮರದ ಕಾಂಡದ ಅಡ್ಡ-ವಿಭಾಗ:
1. ಪಿಥ್, 2. ಪ್ರೋಟೋಕ್ಸೈಲಂ, 3.ಕ್ಸೈಲಂ 4. ಫ್ಲೋಯಂ, 5. ಸ್ಕ್ಲೀರೆಂಕೈಮಾ ( ಮೆದುವಾದ ನಾರಿನ ), 6. ಕಾರ್ಟೆಕ್ಸ್, 7. ಎಪಿಡರ್ಮಿಸ್ ]] ಆಂಜಿಯೋಸ್ಪೆರ್ಮ್ ಕಾಂಡಗಳು ಚಿತ್ರದಲ್ಲಿ ತೋರಿಸಿರುವಂತೆ ಏಳು ಪದರಗಳಿಂದ ಕೂಡಿದೆ. ಹೂಬಿಡುವ ಸಸ್ಯಗಳಲ್ಲಿ ಅಂಗಾಂಶ-ರಚನೆಯ ಪ್ರಮಾಣ ಮತ್ತು ಸಂಕೀರ್ಣತೆಯು ಹೂಬಿಡದ ಸಸ್ಯಗಳನ್ನು ಮೀರಿದೆ. ಕಾಂಡದ ನಾಳ ಕೂರ್ಚಗಳನ್ನು ಕ್ಸೈಲೆಮ್ ಮತ್ತು ಫ್ಲೋಯೆಮ್ ಏಕಕೇಂದ್ರಕ ಉಂಗುರಗಳನ್ನು ರೂಪಿಸುತ್ತವೆ.
ಉಲ್ಲೇಖಗಳು
ವರ್ಗ:ಸಸ್ಯಗಳುಆವ್ರತ ಬೀಜ ಸಸ್ಯ
ಕರ್ನಾಟಕ ಖಾದಿ ಗ್ರಾಮೋದ್ಯೋಗ ಸಂಯುಕ್ತ ಸಂಘ
ಕರ್ನಾಟಕ ಖಾದಿ ಗ್ರಾಮೋದ್ಯೋಗ ಸಂಯುಕ್ತ ಸಂಘ (ಕೆಕೆಜಿಎಸ್ಎಸ್) ಇದು ಭಾರತ ದೇಶದ ಕರ್ನಾಟಕ ರಾಜ್ಯದ ಧಾರವಾಡ ಜಿಲ್ಲೆಯ ಧಾರವಾಡ ನಗರದ ಬಳಿಯಿರುವ ಗರಗ ಗ್ರಾಮದಲ್ಲಿರುವ ಉತ್ಪಾದನಾ ಒಕ್ಕೂಟವಾಗಿದೆ. ಭಾರತದ ಧ್ವಜವನ್ನು ತಯಾರಿಸಲು ಮತ್ತು ಪೂರೈಸಲು ಅಧಿಕಾರ ಹೊಂದಿರುವ ಭಾರತದ ಏಕೈಕ ಘಟಕ ಇದಾಗಿದೆ.
ಇತಿಹಾಸ
ಖಾದಿ ಮತ್ತು ಇತರ ಗ್ರಾಮೋದ್ಯೋಗಗಳ ಬೆಳವಣಿಗೆಯ ಅಗತ್ಯವನ್ನು ಪೂರೈಸುವ ಒಕ್ಕೂಟವನ್ನು ರಚಿಸುವ ಗುರಿಯೊಂದಿಗೆ KKGSS ಅನ್ನು ೧ ನವೆಂಬರ್ ೧೯೫೭ ರಂದು ಸ್ಥಾಪಿಸಲಾಯಿತು. ಈ ವಲಯಗಳಲ್ಲಿ ಗ್ರಾಮೀಣ ಯುವಕರಿಗೆ ಉದ್ಯೋಗಾವಕಾಶಗಳನ್ನು ಒದಗಿಸುವುದು ಒಕ್ಕೂಟದ ಇನ್ನೊಂದು ಗುರಿಯಾಗಿತ್ತು. ರಾಜ್ಯಾದ್ಯಂತ ಸುಮಾರು ೫೮ ಸಂಸ್ಥೆಗಳನ್ನು ಈ ಒಕ್ಕೂಟದ ಅಡಿಯಲ್ಲಿ ತರಲಾಯಿತು. ಇದರ ಕೇಂದ್ರ ಕಛೇರಿ ಹುಬ್ಬಳ್ಳಿಯಲ್ಲಿದೆ. ಇದರ ಭೂಮಿಯು 17 acre ವಿವಿಸ್ತಾರವಾದ ಪ್ರದೇಶದಲ್ಲಿ ಹರಡಿಕೊಂಡಿದೆ. ಖಾದಿ ಉತ್ಪಾದನೆ ಪ್ರಾರಂಭವಾದದ್ದು ೧೯೮೨ ರಲ್ಲಿ. ಜವಳಿ ರಸಾಯನಶಾಸ್ತ್ರದಲ್ಲಿ ವಿದ್ಯಾರ್ಥಿಗಳಿಗೆ ತರಬೇತಿ ನೀಡಲು ತರಬೇತಿ ಕಾಲೇಜನ್ನು ಸಹ ಈ ಒಕ್ಕೂಟದಿಂದ ನಡೆಸಲಾಗುತ್ತಿದೆ. ಬಟ್ಟೆಯ ಗುಣಮಟ್ಟವನ್ನು ಸುಧಾರಿಸುವ ತಂತ್ರಜ್ಞರನ್ನು ಉತ್ಪಾದಿಸುವುದು ಈ ಕಾಲೇಜಿನ ಗುರಿಯಾಗಿದೆ. ಎಲ್ಲಾ ಸರ್ಕಾರಿ ಅಧಿಕಾರಿಗಳು ಅವರಿಂದ ಭಾರತೀಯ ಧ್ವಜಗಳನ್ನು ಖರೀದಿಸುತ್ತಾರೆ.
ಉತ್ಪಾದನೆ
KKGSS ನ ಮುಖ್ಯ ಉತ್ಪನ್ನವೆಂದರೆ ಭಾರತೀಯ ಧ್ವಜ. ಇದಲ್ಲದೆ, ಇದು ಖಾದಿ ಬಟ್ಟೆಗಳು, ಖಾದಿ ಕಾರ್ಪೆಟ್‌ಗಳು, ಖಾದಿ ಚೀಲಗಳು, ಖಾದಿ ಕ್ಯಾಪ್‌ಗಳು, ಖಾದಿ ಬೆಡ್‌ಶೀಟ್‌ಗಳು, ಸಾಬೂನುಗಳು, ಕೈಯಿಂದ ಮಾಡಿದ ಕಾಗದ ಮತ್ತು ಸಂಸ್ಕರಿಸಿದ ಜೇನುತುಪ್ಪವನ್ನು ಸಹ ತಯಾರಿಸುತ್ತದೆ. KKGSS ಮರಗೆಲಸ, ಡೈಯಿಂಗ್ ಮತ್ತು ಕಮ್ಮಾರರಿಗೆ ಬೇಕಾದ ಉಪಕರಣಗಳನ್ನು ಸಹ ತಯಾರಿಸುತ್ತದೆ ಮತ್ತು ಅದರ ಆವರಣದಲ್ಲಿ ಪ್ರಕೃತಿ ಚಿಕಿತ್ಸಾ ಆಸ್ಪತ್ರೆಯನ್ನು ಹೊಂದಿದೆ. ಈ ಹಿಂದೆ ಬಿಐಎಸ್ ಮಾರ್ಗಸೂಚಿಗಳ ಪ್ರಕಾರ ಧ್ವಜಗಳನ್ನು ತಯಾರಿಸಲಾಗಿರಲಿಲ್ಲ. ಈ ಘಟಕವು ೨೦೦೬ ರಲ್ಲಿ ಐಎಸ್‌ಐ ಪ್ರಮಾಣೀಕರಣದೊಂದಿಗೆ ಮಾನ್ಯತೆ ಪಡೆದಾಗ ರಾಷ್ಟ್ರಧ್ವಜದ ಉತ್ಪಾದನಾ ಕೇಂದ್ರವಾಗಿ ವಿಶಿಷ್ಟವಾಯಿತು, ಜೊತೆಗೆ ರಾಷ್ಟ್ರದಾದ್ಯಂತ ರಾಷ್ಟ್ರಧ್ವಜವನ್ನು ಮಾರಾಟ ಮಾಡುವ ಅಧಿಕಾರವನ್ನು ಪಡೆಯಿತು. ಪ್ರಸ್ತುತ, ಧ್ವಜಗಳನ್ನು ಬಿಐಎಸ್ ಮಾರ್ಗಸೂಚಿಗಳಿಗೆ ಅನುಗುಣವಾಗಿ ತಯಾರಿಸಲಾಗುತ್ತದೆ, ಅಂದರೆ ರಾಷ್ಟ್ರಧ್ವಜವು "ಕೈಯಿಂದ ನೂಲುವ ಮತ್ತು ಕೈಯಿಂದ ನೇಯ್ದ ಹತ್ತಿ ಖಾದಿ ಬಂಟಿಂಗ್‌ನಿಂದ ಮಾಡಲ್ಪಟ್ಟಿದೆ."
ವ್ಯಾಪಾರ
KKGSS ನ ವಾರ್ಷಿಕ ವಹಿವಾಟು ಸುಮಾರು ೧.೫ ಕೋಟಿ ಆಗಿದೆ. KKGSS ನ ಪ್ರಮುಖ ಗ್ರಾಹಕರು ರಾಜಕಾರಣಿಗಳು ಮತ್ತು ರಾಜಕೀಯಕ್ಕೆ ಸಂಬಂಧಿಸಿದ ಜನರು. ಏಕೆಂದರೆ ಖಾದಿಯು ಭಾರತದ ಸ್ವಾತಂತ್ರ್ಯ ಚಳವಳಿಯ ಸಮಯದಲ್ಲಿ ಸ್ವಾವಲಂಬನೆಯ ಸಂಕೇತವಾಗಿದೆ ಮತ್ತು ಇದನ್ನು ಮಹಾತ್ಮ ಗಾಂಧಿ ಮತ್ತು ಇತರ ನಾಯಕರು ಧರಿಸಿದ್ದರು.
ಉಲ್ಲೇಖಗಳು
<References />
ವರ್ಗ:ಕರ್ನಾಟಕ ರಾಜ್ಯದ ಸ೦ಸ್ಥೆಗಳು ವರ್ಗ:ಜವಳಿ ಉದ್ಯಮ
ರತ್ನತ್ರಯರು
ಕನ್ನಡ ಸಾಹಿತ್ಯದಲ್ಲಿ ಪ್ರಾಚೀನ ಇತಿಹಾಸವನ್ನು ಗುರುತಿಸಲು ಹಲ್ಮಿಡಿ ಶಾಸನ ಹೇಗೆ ಮೊದಲೊ ಹಾಗೆಯೇ ಪ್ರಥಮ ಕವಿ,ಪ್ರಥಮ ಕಾವ್ಯವಾಗಿ ಪಂಪ ಮತ್ತು ಆತನ ಕೃತಿಗಳು ಪ್ರಮುಖವಾಗಿವೆ.ಈತ ಬರೆದಿರುವಂತದ್ದು ಎರಡು ಕೃತಿಗಳು ಆದಿಪುರಾಣ ,ವಿಕ್ರಾಮಾರ್ಜುನವಿಜಯ. ಇವನ ನಂತರ ಪೊನ್ನ. ಈತನ ಕೃತಿಗಳು ಶಾಂತಿ ಪುರಾಣ ,ಭುವನೈಕ ರಾಮಾಭ್ಯುದಯ ,ಜಿನಾಕ್ಷರಮಾಲೆ. ರನ್ನನ ಕೃತಿಗಳು ಅಜಿತಪುರಾಣ, ಸಾಹಸಭೀಮವಿಜಯ ಅಥವಾ ಗದಾಯುದ್ಧ, ರನ್ನಕಂದ, ಪರುಶುರಾಮಚರಿತೆ, ಚಕ್ರೇಶ್ವರ ಚರಿತೆ. ಇವರೆಲ್ಲರು ರಾಜಾಶ್ರಯದಲ್ಲಿದ್ದು ಸಾಹಿತ್ಯ ರಚಿಸಿದವರು.ಮೊದಲ ಬಾರಿಗೆ ಪಂಪ ಪೊನ್ನರನ್ನ ಸೇರಿಸಿ "ಕವಿಜನದೊಳ್ ರತ್ನತ್ರಯ ಪವಿತ್ರಮೆನೆ ನೆಗೞ್ದ ಪಂಪನುಂ ಪೊನ್ನಿಗನುಂ ಕವಿರತ್ನನುಮೀ ಮೂವರ್ ಕವಿಗಳ್ ಜಿನಸಮಯದೀಪಕರ್ ಪೆಱರೊಳರೆ" ಎಂದು ಹೇಳಿದವನು ರನ್ನ.ಇವರೆಲ್ಲರು ಜೈನ ಧರ್ಮದ ಬೆಳವಣಿಗೆಗೆ ಹೆಚ್ಚುಹೊತ್ತು ಕೊಟ್ಟವರು.ಆದ್ದರಿಂದಲೆ ರನ್ನನು ಜೈನ ಸಮುದಾಯದ ದೀಪಕರು ನಾವು ಎಂದು ಹೇಳಿಕೊಂಡಿರುವುದು ಸೂಕ್ತವಾಗಿದೆ.ಏಕೆಂದರೆ ಮೂವರಲ್ಲೂ ತಾವು ಬರೆದಿರುವ ಕೃತಿಗಳ ಬಗ್ಗೆ ಹೆಮ್ಮೆ ಇದೆ.ಸಂಸ್ಕೃತದ ಕೃತಿಗಳನ್ನು ಆಕರವಾಗಿ ಇಟ್ಡುಕೊಂಡಿದ್ದರೂ ಅವರದೇ ಆದ ಅನುಭವ ಶೈಲಿಯಲ್ಲಿ ಸ್ವತಂತ್ರತೆಯನ್ನು ತೋರಿಸಿದ್ದಾರೆ.ಪಂಪನು "ಕವಿತೆ ನೆಗೞ್ತಿಯಂ ನಿಱಿಸೆ ಜೋಳದ ಪಾಪಿ ನಿಜಾಧಿನಾಥನಾಹವದೊಳರಾತಿನಾಯಕರ ಪಟ್ಟನೆ ಪಾಱಿಸೆ...ಏಂ ಕಲಿಯೋ ಸತ್ಕವಿಯೋ ಕವಿತಾ ಗುಣಾರ್ಣವಂ" ಎಂದೂ,ಪೊನ್ನನು "ಅಸಗಂಗೆ ನೂರ್ಮಡಿ" ಹಾಗೂ "ಸಕ್ಕದದೂಳ್ ಮುನ್ನುಳ್ಳ ಕಾಳಿದಾಸಂಗಂ ನಾಲ್ವಡಿ ರಚನೆಯೊಳ್ ಕುರುಳ್ಗಳ ಸವಣಂ" ಎಂದು ತಮ್ಮನ್ನು ತಾವು ಹೊಗಳಿಕೊಂಡಿದ್ದಾರೆ.ಈ ಹೊಗಳಿಕೆ ಅತಿಶಯವಲ್ಲ ಹಿಂದಿನವರನ್ನ ಅನುಸರಿಸಿ ಹೊಸದಾಗಿ ಬರೆದಿದ್ದೇವೆಂಬ ತೃಪ್ತಿ ಇದೆ.ಈ ಮೂವರಲ್ಲಿ ಪಂಪ ತನ್ನ ವೈಯುಕ್ತಿಕ ವಿಚಾರವನ್ನು ಹೇಳಿಲ್ಲ.ಹಾಗೂ ಕವಿಚಕ್ರವರ್ತಿ ಬಿರುದಿಲ್ಲ ಕಾರಣ ಇವನ ಆಶ್ರದಾತ ಚಾಲುಕ್ಯ ರಾಜ ಅರಿಕೇಸರಿ ಸಾಮಂತ ರಾಜನಾಗಿದ್ದರಿಂದ.ಪಂಪನು ಕವಿ ಕಲಿ ಎರಡೂ ಹೌದು .ಆಶ್ರಯದಾತ ಅರಿಕೇಸರಿಯನ್ನು ವಿಕ್ರಾಮಾರ್ಜುನ ವಿಜಯದಲ್ಲಿ ಅರ್ಜುನನಿಗೆ ಸಮೀಕರಿಸಿದರೂ ಕರ್ಣನನ್ನು ನೆನೆ ಎಂದಿರುವುದು ಆಶ್ಚರ್ಯ.ಪೊನ್ನನು ಸಹ ತನ್ನ ಭುವನೈಕ ರಾಮಭ್ಯದಯವನ್ನು ರಾಷ್ಟ್ರಕೂಟ ದೂರೆ ಕೃಷ್ಣನಿಗೆ ಸಮೀಕರಿಸಿ ಬರೆದಿರಬಹುದು ಎನಿಸುತ್ತದೆ.ಕೃಷ್ಣನೆ ಪೊನ್ನನಿಗೆ ಉಭಯಕವಿಚಕ್ರವರ್ತಿ ಎಂಬ ಬಿರುದನ್ನು ನೀಡಿದ್ದಾನೆ.ಹಾಗೆಯೆ ರನ್ನನು ಸಹ ಗದಾಯುದ್ಧದಲ್ಲಿ ಸತ್ಯಾಶ್ರಯನನ್ನು ಭೀಮನಿಗೆ ಸಮೀಕರಿಸಿ ಬರೆದ್ದಾನೆ.ಸಾಹಸ ಭೀಮ ವಿಜಯವು ಅವನೆ ಹೇಳಿರುವ "ಒಳಪೊಕ್ಕು ನೋಡೆ ಭಾರತದೊಳಗಣ ಕಥೆಯೆಲ್ಲಮೀ ಗದಾಯುದ್ದದೊಳಂ ತೊಳಕೊಂಡಿತ್ತೆನೆ ಸಿಂಹಾವಲೋಕನಕ್ರಮದಿನಱಿಪಿದಂ ಕವಿರತ್ನಂ" ಹೀಗೆ ಸಿಂಹಾವಲೋಕನ ಕ್ರಮದಲ್ಲಿದ್ದು ನಾಟಕೀಯ ಶೈಲಿಯಲ್ಲಿದೆ.ಇವನಿಗು ಇರಿವಬೆಡಂಗನು ಕವಿ ಚಕ್ರವರ್ತಿ ಎಂಬ ಬಿರುದನ್ನು ನೀಡಿದ್ದನು.ಉಳಿದಂತೆ ಕವಿಮುಖಚಂದ್ರ,ಕವಿರತ್ನ,ಕವಿರಾಜಶೇಖರ,ಕವಿಜನ ಚೂಡಾರತ್ನ,ಕವಿ ಚತುರ್ಮುಖ,ಉಭಯ ಕವಿ ಮುಂತಾದ ಬಿರದುಗಳಿವೆ.ಪಂಪನು ಸಮಗ್ರಭಾರತವನ್ನು ವ್ಯಾಸಭಾರತ ಅನುಸರಿಸಿ ಬರೆದರೂ" ನೆತ್ತಮನಾಡಿ ಬಾನುಮತಿ ಸೊಲ್ತೊಡೆ" ಯನ್ನು ಹೊಸದಾಗಿ ಸೇರಿಸಿದ್ದಾನೆ ಎನಿಸುತ್ತದೆ.ರನ್ನ ಅದೇ ಭಾರತವನ್ನು ಒಂದು ಕೊನೆ ಭಾಗದಿಂದ ಸಿಂಹಾವಲೋಕನ ಕ್ರಮದಲ್ಲಿ ನಾಟಕೀಯ ಶೈಲಿಯಲ್ಲಿ ಹೇಳಿದ್ದಾನೆ.ಪಂಪನ ಆದಿಪುರಾಣದಲ್ಲಿ ಭವಾವಳಿಗಳು ಕ್ರಮವಾಗಿವೆ.ಆದರೆ ಪೊನ್ನನು ಶಾಂತಿಪುರಾಣದಲ್ಲಿ ಭವಾವಳಿ ಕ್ರಮತೆ ಕಡಿಮೆ,ಅದೆ ರನ್ನನಲ್ಲು ಕಾಣುತ್ತದೆ.ರನ್ನನ ಸಿಂಹಾವಲೋಕನ ಮತ್ತು ನಾಟಕೀಯತೆಯ ಶಕ್ತಿ ಪಂಪನಲ್ಲಿಲ್ಲ.ಪೊನ್ನನ ಬಗೆಗಿನ ಒಲವು ,ಶೈಲಿ ಹೆಚ್ಚಿದೆ.ಒಬ್ಬೊಬ್ಬ ಒಂದೊಂದು ರೀತಿಯಲ್ಲಿ ತಮ್ಮ ವಿಶೇಷತೆಯನ್ನು ಉಳಿಸಿಕೊಂಡಿದ್ದಾರೆ. ಒಟ್ಟಿನಲ್ಲಿ ಇವರೆಲ್ಲರು ಒಬ್ಬರಿಗಿಂತ ಒಬ್ಬರು ಭಿನ್ನವಾಗಿ ಕೃತಿಗಳನ್ನ ರಚಿಸಿದ್ದಾರೆ ಆದ್ದರಿಂದಲೆ ಇವರು ರತ್ನತ್ರಯರು.ಮೂವರ ಕೃತಿಗಳು ಕೊನೆಗೆ ಹೇಳುವುದು ತ್ಯಾಗವನ್ನು. ಯುದ್ಧದಿಂದ ಆಗುವ ನಷ್ಟ, ನೋವು, ಭೋಗದಿಂದ ಆಗುವ ಜಿಗುಪ್ಸೆ ಇವೆಲ್ಲ ಮೀರಿದ ವೈರಾಗ್ಯವನ್ನು ಇವು ಬೋಧಿಸುತ್ತವೆ.
ಉಲ್ಲೇಖಗಳು
ವರ್ಗ:ಬಿರುದು
ಜೋಯಾ ಅಖ್ತರ್
ಜೋಯಾ ಅಖ್ತರ್
ಜೋಯಾ ಅಖ್ತರ್ (ಜನನ 14 ಅಕ್ಟೋಬರ್ 1972) ಒಬ್ಬ ಭಾರತೀಯ ಚಲನಚಿತ್ರ ನಿರ್ದೇಶಕಿ ಮತ್ತು ಚಿತ್ರಕಥೆಗಾರ್ತಿ. ನ್ಯೂಯಾರ್ಕ್ ವಿಶ್ವವಿದ್ಯಾಲಯದಿಂದ ಚಿತ್ರನಿರ್ಮಾಣದಲ್ಲಿ ಡಿಪ್ಲೊಮಾವನ್ನು ಪೂರ್ಣಗೊಳಿಸಿದ ನಂತರ, ಮೀರಾ ನಾಯರ್, ಟೋನಿ ಗರ್ಬರ್ ಮತ್ತು ದೇವ್ ಬೆನೆಗಲ್ರಂತಹ ನಿರ್ದೇಶಕರ ಬಳಿ ಕೆಲಸ ಮಾಡಿದರು. ಆನಂತರ ಅವಳು ಬರಹಗಾರ್ತಿ ಹಾಗು ನಿರ್ದೇಶನ ಪ್ರಾರಂಭಿಸಿದರು.
ಅವರು ಲಕ್ ಬೈ ಚಾನ್ಸ್ (2009), ಜಿಂದಗಿ ನಾ ಮಿಲೆಗಿ ದೋಬಾರಾ (2011) ಮತ್ತು ಬಾಂಬೆ ಟಾಕೀಸ್ (2013)ನಲ್ಲಿ ಬರುವ ಸನ್ನಿವೇಶ ಶೀಲಾ ಕಿ ಜವಾನಿಯನ್ನು ನಿರ್ದೇಶಿಸಿದರು. ಅವಳು ರೀಮಾ ಕಾಗ್ತಿಯೊಂದಿಗೆ ತಾಲಾಶ್ (2012) ಸಿನಿಮಕ್ಕೆ ಸಹ-ಬರಹಗಾರ್ತಿಯಾಗಿ ಕಾರ್ಯ ನಿರ್ವಹಿಸಿದಳು. ಆಕೆ ಪಂಜಾಬಿ ಕುಟುಂಬವನ್ನು ಆಧರಿಸಿದ ಚಲನಚಿತ್ರ ದಿಲ್ ಧಡಕ್ನೆ ದೋ (2015) ಗೆ ನಿರ್ದೇಶನ ನೀಡಿದರು.
ವೈಯಕ್ತಿಕ ಜೀವನ
ಜೋಯಾ ಅಖ್ತರ್ ಕವಿ, ಗೀತರಚನೆಕಾರ ಮತ್ತು ಚಿತ್ರಕಥೆಗಾರ ಜಾವೇದ್ ಅಖ್ತರ್ ಮತ್ತು ಚಿತ್ರಕಥೆಗಾರ್ತಿ ಹನಿ ಇರಾನಿಗೆ ಜನಿಸಿದರು. ಜೋಯಾ ಅವರ ಮಲತಾಯಿ ಶಬಾನಾ ಆಜ್ಮಿ. ಅವಳ ಕಿರಿಯ ಸಹೋದರ ಫರಾನ್ ಅಖ್ತರ್ ಅವರು ನಟ ಮತ್ತು ನಿರ್ದೇಶಕರಾಗಿದ್ದಾರೆ. ಅವರು ಮೆಂಕ್ಜಿ ಕೂಪರ್ಗೆ ಸೇರಿಕೊಂಡರು ಮತ್ತು ಸೇಂಟ್ ಕ್ಸೇವಿಯರ್ ಕಾಲೇಜಿನಿಂದ ಬ್ಯಾಚುಲರ್ ಆಫ್ ಆರ್ಟ್ಸ್ ಪದವಿಯನ್ನು ಮುಂಬೈನಿಂದ ಪಡೆದರು. ನಂತರ, ಅವರು ಚಲನಚಿತ್ರ ನಿರ್ಮಾಣವನ್ನು ಕಲಿಯಲು ನ್ಯೂಯಾರ್ಕ್ ವಿಶ್ವವಿದ್ಯಾಲಯ ಚಲನಚಿತ್ರ ಶಾಲೆಗೆ ಸೇರಿದರು.
ಅವಳ ಅಜ್ಜ, ಫಝಲ್-ಎ-ಹಕ್ ಖೈರಾಬಾದಿ, ಇಸ್ಲಾಮಿಕ್ ಅಧ್ಯಯನ ಮತ್ತು ದೇವತಾಶಾಸ್ತ್ರದ ವಿದ್ವಾಂಸ, ಮಿರ್ಜಾ ಘಾಲಿಬ್ನ ಮೊದಲ ಡಿವಾನ್ ಅವರ ವಿನಂತಿಯನ್ನು ಸಂಪಾದಿಸಿದರು. 1857 ರ ಭಾರತೀಯ ದಂಗೆಯ ಸಂದರ್ಭದಲ್ಲಿ ಅವನ ತವರಿನ ಖೈರಾಬಾದ್ನಲ್ಲಿ ರೂಪದರ್ಶಿಯಾಗಿದ್ದರು. ಅವರು ಖ್ಯಾತ ಉರ್ದು ಕವಿ ಮುಜ್ತಾರ್ ಕೈರಾಬಾದಿಯ ಮೊಮ್ಮಗಳು ಮತ್ತು ಜನ್ ನಿಸಾರ್ ಅಖ್ತರ್ ಮರಿ-ಮೊಮ್ಮಗಳು. ಜೊಯಾ ಆಜ್ಞೇಯತಾವಾದಿ ಪರಿಸರದಲ್ಲಿ ಬೆಳೆಯುತ್ತಾಳೆ ಮತ್ತು ಆಕೆಯ ಸಹೋದರ ಫರಾನ್ ಮತ್ತು ತಂದೆ ಜಾವೇದ್ ಅಖ್ತರ್ ಅವರೊಂದಿಗೆ ಯಾವುದೇ ಧರ್ಮದಲ್ಲಿ ನಂಬಿಕೆ ಇರುವುದಿಲ್ಲ.
ವೃತ್ತಿಜೀವನ
ಜೋಯಾ, ಪೆಂಟಗ್ರಾಮ್ ಎಂಬ ರಾಕ್ ಬ್ಯಾಂಡ್ಗಾಗಿ ಪ್ರೈಸ್ ಆಫ್ ಬುಲೆಟ್ಸ್ ಎಂಬ ಮ್ಯೂಸಿಕ್ ವೀಡಿಯೊದ ಸಹ-ನಿರ್ದೇಶಕಳಾಗಿ ತನ್ನ ವೃತ್ತಿಯನ್ನು ಪ್ರಾರಂಭಿಸಿದಳು. ಅವರು ದಿಲ್ ಚಾಹ್ತಾ ಹೈ ಮತ್ತು ಸ್ಪ್ಲಿಟ್ ವೈಡ್ ಓಪನ್ ಸೇರಿದಂತೆ ಕಾಸ್ಟಿಂಗ್ ನಿರ್ದೇಶಕಳಾಗಿ ಕೆಲಸ ಮಾಡಿದ್ದಾಳೆ ಮತ್ತು ಅವರ ಸಹೋದರ ಫರ್ಹಾನ್ ಅಖ್ತರ್ ಲಕ್ಷ್ಯ ಮತ್ತು ದಿಲ್ ಚಾಹ್ತಾ ಹೈ ಅವರಿಗೆ ಸಹಾಯಕ ನಿರ್ದೇಶಕರಾಗಿ ಕೆಲಸ ಮಾಡಿದ್ದಾರೆ. ಆಕೆಯು ದೀರ್ಘಕಾಲದ ಪಾಲುದಾರ ರೀಮಾ ಕಾಗ್ತಿಯ ಹನಿಮೂನ್ ಟ್ರಾವೆಲ್ಸ್ ಪ್ರೈವೇಟ್ ಲಿಮಿಟೆಡ್ ಚಿತ್ರಕ್ಕೆ ಕಾರ್ಯನಿರ್ವಾಹಕ ನಿರ್ಮಾಪಕರಾಗಿ ಕೆಲಸ ಮಾಡಿದರು. ಜೋಯಾ, ತನ್ನ ಸಹೋದರ ಫರ್ಹಾನ್ ಅಖ್ತರ್ ಮತ್ತು ಕೊಂಕಣ ಸೇನ್ ಶರ್ಮಾರೊಂದಿಗೆ ನಟಿಸಿರುವ ಲಕ್ ಬೈ ಚಾನ್ಸ್ (2009) ಅವರ ನಿರ್ದೇಶನವನ್ನು ಮಾಡಿದರು. ಇದು ಉದ್ಯಮಕ್ಕೆ ಮುರಿಯುವ ಪ್ರಯಾಸಕರ ನಟನ ಕಥೆಯನ್ನು ಹೇಳುತ್ತದೆ. ಗಲ್ಲಾಪೆಟ್ಟಿಗೆಯಲ್ಲಿ ಚೆನ್ನಾಗಿ ಕೆಲಸ ಮಾಡದಿದ್ದರೂ, ಚಲನಚಿತ್ರವು ವಿಮರ್ಶಕರಿಂದ ಚೆನ್ನಾಗಿ ಸ್ವೀಕರಿಸಲ್ಪಟ್ಟಿತು.
2011 ರಲ್ಲಿ, ಅವರು ಝಿಂದಗಿ ನಾ ಮಿಲೆಗಿ ದೋಬಾರಾ ಸಿನಿಮಾವನ್ನು ನಿರ್ದೇಶಿಸಿದರು. ಈ ಸಿನಿಮಾದಲ್ಲಿ ಹೃತಿಕ್ ರೋಷನ್, ಅಭಯ್ ಡಿಯೋಲ್ , ಫರ್ಹಾನ್ ಅಖ್ತರ್ , ಕತ್ರಿನಾ ಕೈಫ್ ಮತ್ತು ಕಲ್ಕಿ ಕೊಚ್ಲಿನ್ ಅಭಿನಯಿಸಿದ್ದಾರೆ. ಇದು ಬಾಕ್ಸಾಫಿಸ್ ನಲ್ಲಿ ಯಶಸ್ಸನ್ನು ಗಳಿಸಿತು ಮತ್ತು ವಿಮರ್ಶಕರಿಂದ ಉತ್ತಮವಾಗಿ ಸ್ವೀಕರಿಸಲ್ಪಟ್ಟಿತು ಮತ್ತು ಅತ್ಯುತ್ತಮ ನಿರ್ದೇಶಕಕ್ಕಾಗಿ ಫಿಲ್ಮ್ಫೇರ್ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.
2013 ರಲ್ಲಿ, ಅಖ್ತರ್ ಅನುರಾಗ್ ಕಶ್ಯಪ್, ದಿಬಾಕರ್ ಬ್ಯಾನರ್ಜಿ ಮತ್ತು ಕರಣ್ ಜೋಹರ್ರೊಂದಿಗೆ ಕೆಲಸಕ್ಕಾಗಿ ಸೇರಿಕೊಂಡಳು. ಈ ಮೂವರು ತಂಡವಾಗಿ ಬಾಂಬೆ ಟಾಕೀಸ್ಗೆ ಚಿತ್ರಿಸಿದರು. ಈ ಚಿತ್ರವನ್ನು 100 ವರ್ಷಗಳ ಭಾರತೀಯ ಸಿನಿಮಾದ ಆಚರಣೆಯಾಗಿ ಮಾಡಲಾಯಿತು.
ಉಲ್ಲೇಖಗಳು
ವರ್ಗ:ಚಲನಚಿತ್ರ ನಿರ್ದೇಶಕರು
ಇಮ್ಮಡಿ ಕೃಷ್ಣರಾಜ ಒಡೆಯರ್
ಕೃಷ್ಣರಾಜ ಒಡೆಯರ್ II (ಇಮ್ಮಡಿ ಕೃಷ್ಣರಾಜ ಒಡೆಯರ್; ೧೭೨೮ – ೨೫ ಏಪ್ರಿಲ್ ೧೭೬೬), ಇವರು ೧೭೩೪ ರಿಂದ ೧೭೬೬ ರವರೆಗೆ ಮೈಸೂರು ಸಾಮ್ರಾಜ್ಯದ ಹದಿನೆಂಟನೇ ಮಹಾರಾಜರಾಗಿದ್ದರು. ಅವರು ತನ್ನ ಸಂಪೂರ್ಣ ಆಳ್ವಿಕೆಯನ್ನು ಇನ್ನೊಬ್ಬರ ನಿಯಂತ್ರಣದಲ್ಲೇ ಮಾಡಬೇಕಾಯಿತು. ಮೊದಲು ದಳವಾಯಿ ದೇವರಾಜ ಅರಸು ಹಾಗೂ ಕೊನೆಯ ಐದು ವರ್ಷಗಳ ಕಾಲ, ಹೈದರ್ ಅಲಿಯ ನಿಯಂತ್ರಣ ಅವರ ಮೇಲಿತ್ತು.
೮ ಅಕ್ಟೋಬರ್ ೧೭೩೧ ರಂದು, ಮಹಾರಾಣಿ ದೇವಜಮ್ಮಣ್ಣಿ ಮತ್ತು ಮಹಾರಾಜ ಒಂದನೆಯ ಕೃಷ್ಣರಾಜ ಒಡೆಯರ್ ರವರು ಇಮ್ಮಡಿ ಕೃಷ್ಣರಾಜ ಒಡೆಯರ್ ರವರನ್ನು, ಚಿಕ್ಕ ಕೃಷ್ಣರಾಜ ಒಡೆಯರ್ ಎಂಬ ಶೀರ್ಷಿಕೆಯಡಿಯಲ್ಲಿ ದತ್ತು ಪಡೆದರು.
ಇಮ್ಮಡಿ ಕೃಷ್ಣರಾಜ ಒಡೆಯರ್ ಪಟ್ಟದ ಅರಸರಾಗಿದ್ದರೂ, ದಳವಾಯಿ  ಹಾಗೂ ನಂಜರಾಜರ ನಡುವಿನ ತ್ರಿಪಕ್ಷೀಯ ಹೋರಾಟದ ಕಾರಣ ಅವರು ಅಧಿಕಾರವನ್ನು ಅನುಭವಿಸಲು ಸಾಧ್ಯವಾಗಲಿಲ್ಲ. ಈ ಅಧಿಕಾರ ಸಂಘರ್ಷದಿಂದ ರಾಜ್ಯವು ದುರ್ಬಲವಾಯಿತು. ಕ್ರಮೇಣ ನಂಜರಾಜನ ಸ್ಥಾನವನ್ನು ಹೈದರ್ ಅಲಿ ತುಂಬಿದ. ಇಮ್ಮಡಿ ಕೃಷ್ಣರಾಜ ಒಡೆಯರ್ ತನ್ನ ಅಧಿಕಾರವನ್ನು ಮರಳಿ ಪಡೆಯಲು ಅನೇಕ ಉಪಾಯಗಳನ್ನು ರೂಪಿಸಿದರೂ ವಿರೋಧಿಗಳ ಸಂಪನ್ಮೂಲ ಹಾಗೂ ಒಗ್ಗಟಿನ ಕಾರಣಗಳಿಂದ ಅವರು ಯಶಸ್ವಿಯಾಗಲಿಲ್ಲ. ಇಮ್ಮಡಿ ಕೃಷ್ಣರಾಜ ಒಡೆಯರ್ ೧೭೬೬ ರ ಏಪ್ರಿಲ್ ೨೫ರಂದು ಅವರ ರಾಜಧಾನಿ ಶ್ರೀರಂಗಪಟ್ಟಣದಲ್ಲಿ ನಿಧನರಾದರು.
ಉಲ್ಲೇಖಗಳು
ವರ್ಗ:ಮೈಸೂರಿನ ಮಹಾರಾಜರು ವರ್ಗ:ಕರ್ನಾಟಕದ ಇತಿಹಾಸ
ಬ್ರಹ್ಮಶಿವ
ಬ್ರಹ್ಮಶಿವ
ಬ್ರಹ್ಮಶಿವ :- ಬ್ರಹ್ಮಶಿವ ಕವಿ ಹನ್ನೆರಡನೆಯ ಶತಮಾನದ ಮಧ್ಯಭಾಗದಲ್ಲಿ ಬರುವ ಮಹತ್ವದ ಕವಿಗಳಲ್ಲಿ ಒಬ್ಬ. ಈತನ ಮೂಲ ಹೆಸರು ಬ್ರಹ್ಮದೇವ. ಸ್ಧಳ ಪೊಟ್ಟಣಗೆರೆ .ತಂದೆ ಸಿಂಗಿರಾಜ .ಇವನು ಚಾಲುಕ್ಯತ್ರೈಲೋಕ್ಯಮಲ್ಲಸುತ ಕೀರ್ತಿವರ್ಮನನ್ನು ಸ್ತುತಿಸುವುದರಿಂದ ಈತನ ಕಾಲವನ್ನು ಸು.೧೧೦೦ ಎಂಬುದಾಗಿ ಕವಿಚರಿತೆಕಾರರು ನಿರ್ಧರಿಸಿದ್ದಾರೆ.ಅಗ್ಗಳದೇವನ ಕೆಳೆಯಂ ಎಂದು ತಾನೆ ಹೇಳಿಕೊಂಡಿರುವುದರಿಂದ ಅಗ್ಗಳನ ಕಾಲ ಕ್ರಿ.ಶ.೧೧೮೯ ಆಗಿರುವುದರಿಂದ ಹನ್ನೆರಡನೆಯ ಶತಮಾನದ ಉತ್ತರಾರ್ಧದಲ್ಲಿ ಇದ್ದನೆಂಬ ಅಭಿಪ್ರಾಯವೂ ಇದೆ.ಹಾಗೆಯೆ ಬ್ರಹ್ಮಶುವ ತನ್ನ ಗುರು ಎಂದು ಹೇಳಿಕೊಂಡಿರುವ ವೀರಣಂದಿ ಸು.೧೧೫೩ರ ಹೊತ್ತಿಗೆ ಆಚಾರಸಾರ ಕರ್ನಾಟಕವೃತ್ತಿಯನ್ನು ರಚಿಸಿದ್ದರಿಂದ ಆ ಕಾಲದ ನಂತರ ಬ್ರಹ್ಮಶಿವ ಇದ್ದಿರಬೇಕೆಂದೂ ತೋರುತ್ತದೆ.ಆದರೆ ರಂ.ಶ್ರೀ.ಮುಗಳಿಯವರು ಈತನ ಕಾಲವನ್ನು ಹನ್ನೆರಡನೆಯ ಶತಮಾನದ ಮಧ್ಯವೇ ಈತನ ಜೇವಿತಾವದಿ ಎಂಬುದಾಗಿ ಉಲ್ಲೇಖಿಸಿದ್ದಾರೆ. ಇವನ ಮತ ಜೈನ ಧರ್ಮ ಇವನು ಮೊದಲು ಶೈವ ಪಂಥದವನಾಗಿದ್ದು ಆಮೇಲೆ ಜೈನ ಮತಾವಲಂಭಿಯಾದನೆಂಬುದಾಗಿ ಸಾಹಿತ್ಯ ಚರಿತ್ರಕಾರರು ಅಭಿಪ್ರಾಯಪಟ್ಟಿದ್ದಾರೆ. ಇವನ ಕೃತಿಗಳಲ್ಲಿ ಎಲ್ಲಿಯೂ ವೀರಶೈವ ಮತದ ಬಗ್ಗೆ ಉಲ್ಲೇಖಗಳಿಲ್ಲ.ಅಂದಿನ ಧಾರ್ಮಿಕ ಕ್ರಾಂತಿಗೆ ಕಾರಣನಾದ ಬಸವಣ್ಣ ಮತ್ತು ಆತನ ತರುವಾಯದ ಯಾವ ವಚನಕಾರರ ಬಗ್ಗೆಯೂ ಉಲ್ಲೇಖವಿಲ್ಲದಿರುವುದರಿಂದ ಹಾಗೂ ಬಸವಣ್ಣನಿಗೂ ಹಿರಿಯನಾದ ಜೇಡರ ದಾಸೀಮಯ್ಯನ ಬಗ್ಗೆ ಉಲ್ಲೇಖವಿರುವುದರಿಂದ ಈತ ವೀರಶೈವಕ್ಕೂ ಪೂರ್ವದ ಶೈವ ಮತಕ್ಕೆ ಸೇರಿದವನಾಗಿದ್ದಯ ಅದರಲ್ಲಿ ಒಲ್ಪು ಕಾಣದೆ ಜೈನ ಮತಾವಲಂಭಿಯಾದಂಥೆ ಕಾಣುತ್ತದೆ.ಈತನ ಕಾವ್ಯಗಳಲ್ಲಿ ಅನ್ಯಮತ ವಿಡಂಬನೆ ಸ್ವ-ಮತ ಮಂಡನೆ ಪ್ರಮುಖವಾದ ಉದ್ದೇಶವಾಗಿದೆ.ಅನ್ಯಮತ ಧೂಷಣೆ ಇವನಲ್ಲಿ ಅಧಿಕವಾಗಿ ಕಾಣುತ್ತದೆ.
ಉಲ್ಲೇಖ
ವರ್ಗ:ಕನ್ನಡ ಕವಿಗಳು ವರ್ಗ:ಕನ್ನಡ ಸಾಹಿತ್ಯ
ಅನುಷ್ಕಾ ಶೆಟ್ಟಿ
'ಸ್ವೀಟಿ ಶೆಟ್ಟಿ', (೭ ನವೆಂಬರ್ ೧೯೮೧ರಲ್ಲಿ ಜನನ) ಇವರು ತಮ್ಮ ಸ್ಟೇಜ್ ಹೆಸರಾದ ಅನುಷ್ಕಾ ಶೆಟ್ಟಿ ಚಿರಪರಿಚಿತರಾದ ಭಾರತೀಯ ನಟಿ ಮತ್ತು ರೂಪದರ್ಶಿ ತೆಲುಗು ಮತ್ತು ತಮಿಳು ಚಲನಚಿತ್ರಗಳು ಪ್ರಧಾನವಾಗಿ ಕೆಲಸ ಮಾಡುತ್ತಾರೆ. ಅವರು ೨೦೦೫ರಲ್ಲಿ ತೆಲುಗು ಚಿತ್ರ ಸೂಪರ್ ಮೂಲಕ ಚೊಚ್ಚಲ ನಟನೆಯನ್ನು ಮಾಡಿದರು. ಅವರು ಖ್ಯಾತ ನಟಿಯಾಗಲು ವಿಕ್ರಮಾರ್ಕುಡು (೨೦೦೬), ಅರುಂಧತಿ (೨೦೦೯), ವೇದಂ (೨೦೧೦), ರುದ್ರಮದೇವಿ (೨೦೧೫) ಮತ್ತು ಬಾಹುಬಲಿ: ದಿ ಬಿಗಿನಿಂಗ್ ಎಂಬ ತೆಲುಗು ಚಲಚಿತ್ರಗಳಲ್ಲಿ ನಟಿಸಲು ಹೋದರು. ಹೆಚ್ಚಿನ-ಬಜೆಟ್ ಸರಣಿಯಲ್ಲಿ ನಟಿಸಿದ ನಂತರ, ಅವರು ತೆಲುಗು ಚಿತ್ರರಂಗದಲ್ಲಿ ಪ್ರಮುಖ ನಟಿಯರಲ್ಲಿ ಸ್ವತಃ ತನ್ನನ್ನು ತಾನೆ ಗುರುತಿಸಿಕೊಂಡಿದ್ದಾರೆ.ಅವರು ಅರುಂಧತಿ (೨೦೦೯) ಚಿತ್ರದ ಅರುಂಧತಿಯ ಪಾತ್ರದಲ್ಲಿ ನಟಿಸಿ ವಿಮರ್ಶಾತ್ಮಕ ಮೆಚ್ಚುಗೆ ಪಡೆದರು, ವೇದಂ ಚಿತ್ರದಲ್ಲಿ ಸರೋಜಳಾಗಿ ಮತ್ತು ರುದ್ರಮದೇವಿ ಚಿತ್ರದಲ್ಲಿ ರಾಣಿ ರುದ್ರಮದೇವಿಯ ಪಾತ್ರ ವಹಿಸಿದರು. ಈ ಮೂರು ಚಿತ್ರಗಳೂ ಮೂರು ಫಿಲ್ಮ್ಫೇರ್, ಒಂದು ನಂದಿ ಮತ್ತು ಮೂರು ಸಿನಿಮಾ ಪ್ರಶಸ್ತಿಗಳನ್ನು ಗಳಿಸಿತು. ೨೦೧೦ರಲ್ಲಿ, ಅನುಷ್ಕಾ ಯಶಸ್ಸು ತಮಿಳು ಸಿನಿಮಾದಲ್ಲಿ ಸಿಂಗಮ್ (೨೦೧೦), ಅದರ ಉತ್ತರಭಾಗ ಸಿಂಗಮ್ II (೨೦೧೩) ಮತ್ತು ಯೆನ್ನೈ ಅರಿಂಧಾಳ್ (೨೦೧೫) ಸಾಧಿಸಿತು. ವಾನಮ್ (೨೦೧೧), ದೈವ ತಿರುಮಗಳ್ (೨೦೧೧) ಮತ್ತು ಇಂಜಿ ಇಡುಪ್ಪಾಜ಼್ಹಗಿದಲ್ಲಿ ಅವರ ಸಾಧನೆಗಳಿಗಾಗಿ ಹೊಗಳಿಕೆಗಳನ್ನು ಪಡೆದರು. ಆ ಸಂದರ್ಭದಲ್ಲಿ ಆ ಮೂರು ಚಿತ್ರಗಳು ಯಶಸ್ಸನ್ನು ಕಂಡವು. ಅವರು ೨೦೧೫ನ ಹೈದರಾಬಾದ್ನ ಅತ್ಯಂತ ಅಪೇಕ್ಷಣೀಯ ವುಮನ್ ಎಂದು ಮತ ಪಡೆದರು.
ಆರಂಭಿಕ ಜೀವನ
ಮಂಗಳೂರು, ಕರ್ನಾಟಕದಲ್ಲಿ ಜನಿಸಿದ ಅನುಷ್ಕಾ, ಜನಾಂಗ ತುಳುವ ಬಂದಿಳಿದ ಬೆಳ್ಳಿಪದಿ ಉರಮಲು ಗುತು ಕುಟುಂಬದಿಂದ ಬಂದಿದ್ದಾರೆ. ಆಕೆಯ ಪೋಷಕರ ಹೆಸರು ಪ್ರಫುಲ್ಲ ಮತ್ತು ಎ.ಎನ್. ವಿಠಲ ಶೆಟ್ಟಿ. ಆಕೆಗೆ ಇಬ್ಬರು ಸಹೋದರರು, ಗುಣರಂಜನ್ ಶೆಟ್ಟಿ ಮತ್ತು ಸಾಯಿ ರಮೇಶ್ ಶೆಟ್ಟಿ. ಸಾಯಿ ರಮೇಶ್ ಒಬ್ಬ ಕಾಸ್ಮೆಟಿಕ್ ಸರ್ಜನ್. ಅನುಷ್ಕಾ ಬೆಂಗಳೂರಿನಲ್ಲಿ ಶಾಲಾ ವ್ಯಾಸಂಗವನ್ನು ಮತ್ತು ಬಿ. ಸಿ. ಎ ಪದವಿಯನ್ನು ಮೌಂಟ್ ಕಾರ್ಮೆಲ್ ಕಾಲೇಜ್ನಲ್ಲಿ ಮಾಡಿದರು. ಅವರು ಭರತ್ ತಾಕುರ್ ಅವರಲ್ಲಿ ತರಬೇತಿ ಪಡೆದ ಯೋಗ ಭೋಧಕಿಯೂ ಆಗಿದ್ದರು.
ಚಲನಚಿತ್ರ ವೃತ್ತಿಜೀವನ
ಮೊದಲ ಸಿನಿಮಾ ಮತ್ತು ತೆಲುಗುನಲ್ಲಿ ಖ್ಯಾತಿ: ೨೦೦೫-೨೦೦೮ ಅನುಷ್ಕಾ ತನ್ನ ಚೊಚ್ಚಲ ನಟನೆಯನ್ನು ಪುರಿ ಜಗನ್ನಾಥನವರ ಸೂಪರ್ (೨೦೦೫) ಎಂಬ ತೆಲುಗು ಚಿತ್ರದಲ್ಲಿ ಅಕ್ಕಿನೇನಿ ನಾಗಾರ್ಜುನ ಮತ್ತು ಆಯೆಷಾ ಟಾಕಿಯ ಜೊತೆ ಮಾಡಿದರು. ೨೦೦೬ರಲ್ಲಿ ಅವರ ನಾಲ್ಕು ಚಲನಚಿತ್ರಗಳು ಬಿಡುಗಡೆಯಾದವು, ಮೊದಲನೆಯದು ಎಸ್.ಎಸ್.ರಾಜಮೌಳಿಯವರ ವಿಕ್ರಮಾರ್ಕುಡು ಎಂಬ ಚಿತ್ರದಲ್ಲಿ ರವಿತೇಜ ಅವರ ಜೊತೆಯಲ್ಲಿ ನಟಿಸಿದರು. ಆ ಚಿತ್ರ ಯಶಸ್ಸು ಗಳಿಸಿತು ಮತ್ತು ಅನುಷ್ಕಾರಿಗೆ ಆಂಧ್ರ ಪ್ರದೇಶದಲ್ಲಿ ಜನಪ್ರಿಯತೆ ಮತ್ತು ಮನ್ನಣೆ ತಂದುಕೊಟ್ಟಿತು. ಅವರು ಮುಂದಿನ ಚಿತ್ರ ಅಸ್ತ್ರಂನಲ್ಲಿ ನಟಿಸಿದರು, ಸರ್ಫರೋಶ್ ಎಂಬ ಹಿಂದಿ ಚಿತ್ರದ ರಿಮೇಕ್. ತದನಂತರ ತಮಿಳು ಚಲನಚಿತ್ರದ ಉದ್ಯಮದಲ್ಲಿ ನಟನೆ ಪ್ರಾರಂಭವಾಯಿತು, ಸುಂದರ್.ಸಿ ನಿರ್ದೇಶಣದ ಆಕ್ಷನ್ ಚಿತ್ರ 'ರೆಂಡು'ನಲ್ಲಿ ಆರ್.ಮಾಧವನ್ ಜೊತೆ ಸ್ಕ್ರೀನ್ ಸ್ಪೇಸ್ ಹಂಚಿಕೊಂಡರು. ಎ.ಆರ್.ಮುರುಗದಾಸ್ರವರ ಚೊಚ್ಚಲ ನಿರ್ದೇಶನದಲ್ಲಿ ಬಂದ 'ಸ್ಟಾಲಿನ್' ಎಂಬ ತೆಲುಗು ಚಿತ್ರದಲ್ಲಿ ಮೆಗಾಸ್ಟಾರ್ ಚಿರಂಜೀವಿ ಜೊತೆಗೆ ಸ್ಪೆಶಲ್ ಅಪಿಯರೆನ್ಸಾಗಿ ಕಾಣಿಸಿಕೊಂಡರು. ಅವರು ರಾಘವ ಲಾರೆನ್ಸ್ ನಟಿಸಿದ, ಅಕ್ಕಿನೇನಿ ನಾಗಾರ್ಜುನ ಜೊತೆ ನಟಿಸಿದ ಡಾನ್, ಟಿ.ಗೋಪಿಚಂದ್ ಜೊತೆಗೆ ನಟಿಸಿದ ಲಕ್ಷ್ಯಂ ಚಿತ್ರ ೨೦೦೭ರಲ್ಲಿ ಬಿಡುಗಡೆಯಾಗಿ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸನ್ನು ಸಾಧಿಸಿತು. ೨೦೦೮ರಲ್ಲಿ ಅವರು ಆರು ಚಿತ್ರಗಳಲ್ಲಿ ಕಾಣಿಸಿಕೊಂಡರು. ಆ ವರ್ಷದಲ್ಲಿ ಒಕ ಮಗಾಡು ಮೊದಲು ತೆರೆಕಂಡಿತು. ಆ ಚಿತ್ರದಲ್ಲಿ ಮೂರು ಮುಖ್ಯ ಸ್ತ್ರೀ ಪಾತ್ರಗಳಲ್ಲಿ ಒಂದು ಅವರದಾಗಿತ್ತು. ಒಕ ಮಗಾಡು ಚಿತ್ರದಲ್ಲಿ ನಂದಮುರಿ ಬಾಲಕೃಷ್ಣ ಜೊತೆ ನಟಿಸಿದರು. ಮುಂದಿನ ಚಿತ್ರಗಳು ಜಗಪತಿ ಬಾಬು ಮತ್ತು ಭೂಮಿಕಾ ಚಾವ್ಲಾ ಜೊತೆ ನಟಿಸಿದ 'ಸ್ವಾಗತಂ' ಹಾಗು ರವಿತೇಜ ಜೊತೆ 'ಬಲಾದೂರ್' ಕಳಪೆ ವಿಮರ್ಶೆಗಳನ್ನು ಪಡೆಯಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಅಷ್ಟೇನು ಗಳಿಕೆ ಮಾಡಲಿಲ್ಲ. ನಂತರ ಅವರ ಮುಂದಿನ ಚಿತ್ರದಲ್ಲಿ ಗೋಪಿಚಂದ್ ಜೊತೆ ನಟಿಸಿದ ಶೌರ್ಯಂ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸನ್ನು ಕಂಡಿತು.
ವಿಮರ್ಶಾತ್ಮಕ ಮೆಚ್ಚುಗೆ ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು: ೨೦೦೯-೨೦೧೦
೨೦೦೯ರಲ್ಲಿ ಅನುಷ್ಕಾ ಮೊದಲ ಬ್ಲಾಕ್ಬಸ್ಟರ್ ಹಿಟ್ ಕಾಲ್ಪನಿಕ ಚಲನಚಿತ್ರ 'ಅರುಂಧತಿ'ಯಲ್ಲಿ ನಟಿಸಿದರು. ಈ ನಾಯಕಿ ಕೇಂದ್ರಿತ ಚಿತ್ರದಲ್ಲಿ ಅವರು ಮೊದಲ ಬಾರಿಗೆ ಎರಡು ಪಾತ್ರಗಳನ್ನು ನಿರ್ವಹಿಸಿದರು. ಇದು ವಿಮರ್ಶಾತ್ಮಕವಾಗಿ ಹಾಗು ವಾಣಿಜ್ಯವಾಗಿ ಯಶಸ್ಸನ್ನು ಕಂಡಿತು. ನಂತರ ಅವರು ನಂದಿ ತೀರ್ಪುಗಾರರ ವಿಶೇಷ ಪ್ರಶಸ್ತಿ ಮತ್ತು ಫಿಲ್ಮ್ಫೇರತ್ಯುತ್ತಮ ನಟಿ ಪ್ರಶಸ್ತಿ ಗೆದ್ದುಕೊಂಡರು. ಅವರ ಮುಂದಿನ ಚಿತ್ರ 'ಬಿಲ್ಲಾ', ಅದೇ ಹೆಸರಿದ್ದ ೨೦೦೭ನ ತಮಿಳು ಚಿತ್ರದ ರಿಮೇಕ್. ಆ ಚಿತ್ರಕ್ಕೆ ವಿವಿಧ ಪ್ರತಿಕ್ರಿಯೆಗಳು ಬಂದವು. ೨೦೦೯ರಲ್ಲಿ ಕೊನೆಯ ಬಿಡುಗಡೆಯೆಂದರೆ ತನ್ನ ಎರಡನೇ ತಮಿಳು ಚಲನಚಿತ್ರ ಆಕ್ಷನ್ ಮಸಾಲ 'ವೆಟ್ಟೈಕರಣ್' ನಟ ವಿಜಯ್ ಜೊತೆ. ೨೦೧೦ರಲ್ಲಿ ಅವರ ಕೆಲವು ತೆಲುಗು ಚಿತ್ರಗಳು ಬಿಡುಗಡೆಯಾದವು. ವೇದಂ ಚಿತ್ರದಲ್ಲಿ ಅವರು ವೇಶ್ಯೆ ಪಾತ್ರ ಮಾಡಿ ಕ್ರಿಶ್ ಅವರ ವಿರ್ಮಶಾತ್ಮಕ ಮೆಚ್ಚುಗೆ ಗಳಿಸಿದರು. ಅವರ ನಟನೆಯಿಂದ ಫಿಲ್ಮ್ಫೇರ್ ಅತ್ಯುತ್ತಮ ನಟಿ ಪ್ರಶಸ್ತಿ ಗೆದ್ದರು. ಅದು ಅವರ ಎರಡನೇ ಫಿಲ್ಮ್ಫೇರ್ ಪ್ರಶಸ್ತಿಯಾಗಿತ್ತು. ಮುಂದಿನ ತೆಲುಗು ಚಿತ್ರ 'ಪಂಚಾಕ್ಷರಿ' ಮತ್ತೆ ಅದು ನಾಯಕಿ ಕೇಂದ್ರಿತ ಚಿತ್ರವಾಗಿತ್ತು ಹಾಗು ಅವರು ಎರಡು ಪಾತ್ರಗಳ ಪ್ರರ್ದಶನ ಮಾಡಿದರು. ಅನಂತರ ಆಕ್ಷನ್-ಹಾಸ್ಯ ಚಿತ್ರ 'ಖಲೇಜಾ'ದಲ್ಲಿ ಮಹೇಶ್ ಬಾಬು ಜೊತೆ ಮೊಟ್ಟ ಮೊದಲ ಬಾರಿಗೆ ನಟಿಸಿದರು. ಅನಂತರ ಕನ್ನಡ ಚಿತ್ರ ಅಪ್ತರಕ್ಷಕದ ತೆಲುಗು ರಿಮೇಕ್ 'ನಾಗವಲ್ಲಿ'ಯಲ್ಲಿ ಚಂದ್ರಮುಖಿ ಪಾತ್ರವನ್ನು ಮಾಡಿದರು. 'ಕೇಡಿ' ಮತ್ತು 'ತಕಿತ ತಕಿತ' ಚಿತ್ರದಲ್ಲಿ ವಿಶೇಷ ಪಾತ್ರವನ್ನು ಅನುಷ್ಕಾ ಮಾಡಿದ್ದಾರೆ. ಆದರೂ ೨೦೧೦ನ ಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ಅಷ್ಟು ಸದ್ದು ಮಾಡಲಿಲ್ಲ. ಆಕೆಯ ೨೦೧೦ನ ಏಕೈಕ ತಮಿಳು ಬಿಡುಗಡೆ, ಸಹನಟನಾಗಿ ಸೂರ್ಯ ಪೊಲೀಸ್ ಸ್ಟೋರಿ ಸಿಂಗಮ್ ಹೆಚ್ಚಿನ ಯಶಸ್ವಿಯಾಯಿತು.
ಯಶಸ್ಸು:೨೦೧೧-ಪ್ರಸ್ತುತ
ತಮಿಳು ಚಿತ್ರ ವಾನಂ ರಿಮೇಕ್ 'ವೇದಂ'ನಲ್ಲಿ ಮಾಡಿದ ಪಾತ್ರದಿಂದ ಮೆಚ್ಚುಗೆ ಪಡೆದರು. ಅವರು ತಮಿಳು ವರ್ಗದಲ್ಲಿ ತಮ್ಮ ಮೊದಲ ಫಿಲ್ಮ್ಫೇರ್ ನಾಮನಿರ್ದೇಶನವನ್ನು ಪಡೆದರು. ೨೦೧೦ರಲ್ಲಿ ಎ.ಎಲ್.ವಿಜಯ್ ಮತ್ತು ವಿಕ್ರಮ್ ಜೊತೆ ಆಕ್ಷನ್-ಡ್ರಾಮ 'ತಾಂಡವಮ್'ನಲ್ಲಿ ನಟಿಸಿದರು. ಎರಡು ವರ್ಷಗಳ ನಂತರ ಅಕ್ಕಿನೇನಿ ನಾಗಾರ್ಜುನ ಜೊತೆ ನಟಿಸಿದ ತನ್ನ ಮೊದಲ ತೆಲುಗು ಕಾಲ್ಪನಿಕ ಚಿತ್ರ 'ಧಮರುಕಂ' ಬಿಡುಗಡೆಯಾಯಿತು. ೨೦೧೩ನ ಅವರ ಮೊದಲ ಚಿತ್ರ ಅಲೆಕ್ಸ್ ಪಾಂಡಿಯನ್, ಸೂರಜ್ ನಿರ್ದೇಶನದಲ್ಲಿ, ಸಹನಟ ಕಾರ್ತಿ ಜೊತೆ ತೆರಗೆ ಬಂತು. ಈ ಚಿತ್ರ ವಿಮರ್ಶಾತ್ಮಕವಾಗಿ ವಿಫಲವಾಯಿತು. ಅವರ ಏರಡನೇ ಚಿತ್ರ ಕೊರಾಟಲ ಸಿವಾರವರ 'ಮಿರ್ಚಿ', ಪ್ರಭಾಸ್ ಜೊತೆ ನಟಿಸಿದರು. ನಂತರ 'ಸಿಂಗಮ್ II'ನಲ್ಲಿ ಕಾಣಿಸಿಕೊಂಡರು. ಅವರ ಜೀವನದಲ್ಲಿ ಮೂರನೆ ಬಾರಿಗೆ ಉಭಯ ಪಾತ್ರದಲ್ಲಿ ಸೆಲ್ವರಾಗವನ್ ರವರ ಇರಾಂಡಮ್ ಉಳಗಂ ಚಿತ್ರದಲ್ಲಿ ಆರ್ಯ ಜೊತೆ ನಟಿಸಿದರು. ಅನುಷ್ಕಾ ಅತ್ಯುತ್ತಮವಾಗಿ ವಿವಿಧ ಭಾವನೆಗಳನ್ನು ಪ್ರದರ್ಶಿಸುವುದರಲ್ಲಿ ಅತ್ಯುತ್ತಮ. ಆಕೆಯ ಇತ್ತೀಚಿನ ತಮಿಳು ಚಿತ್ರ 'ಲಿಂಗಾ'ದಲ್ಲಿ ರಜನಿಕಾಂತ್ ಜೊತೆ ನಟಿಸಿದರು. ೨೦೧೫ರಲ್ಲಿ ಅಜಿತ್ ಜೊತೆ ನಟಿಸಿದ ಯೆನ್ನೈ ಅರಿನ್ಧಾಳ್ ಚಿತ್ರ ಒಳ್ಳೆಯ ವಿಮರ್ಶೆಗಳನ್ನು ಪಡೆಯಿತು. ಅದೇ ವರ್ಷದಲ್ಲಿ ಅವರ ಎರಡನೆಯ ಚಿತ್ರ, ಎಸ್.ಎಸ್.ರಾಜಮೌಲಿ ನಿರ್ದೇಶನದ ಬಾಹುಬಲಿ ಮೊದಲನೆ ಭಾಗ, ಭಾರತದ ಆದಾಯ ಚಿತ್ರಗಳಲ್ಲಿ ಒಂದೆನಿಸಿಕೊಂಡಿತು. ೨೦೧೫ರಲ್ಲಿ ಬಿಡುಗಡೆಯಾದ ಅವರ ಮೂರನೆ ಚಿತ್ರ ರುಧ್ರಮಾದೇವಿ ಬಿಡುಗಡೆಯಾಯಿತು. ಆ ಚಿತ್ರದಲ್ಲಿ ರಾಣಿಯ ಪಾತ್ರವನ್ನು ರಾನ ಡಗ್ಗುಬತಿ ಮತ್ತು ಅಲ್ಲು ಅರ್ಜುನ್ ವಿರುದ್ಧ ನಟಿಸಿದರ. ಆ ವರ್ಷದ ಕೊನೆಯಲ್ಲಿ ಬಿಡುಗಡೆಯಾದ ಚಿತ್ರ ಸೈಜ್ ಜೀರೊ. ಅದರಲ್ಲಿ ದಪ್ಪ್ಪ ಗಾತ್ರದ ಹೆಣ್ಣಿನ ಪಾತ್ರವನ್ನು ಮಾಡಿದರು. ಅದರಲ್ಲು ಸಹ ಒಳ್ಳೆಯ ನಟನೆ ಮಾಡಿದ್ದರು.
ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟಿಯರು
ಮರಗಡೆ
ವೈಜ್ಞಾನಿಕ ಹೆಸರು ಕಡಬ ಫ್ರೂಟಿಕೋಸಸ [cadaba fruticosa (L.)Druce] =ಕಡಬ ಇಂಡಿಕ[=c.indica Lamk.]ಇ ಸಸ್ಯದ ಕುಡುಂಬ ಕ್ಯೆಪ್ಪಾರೇಸಿ[capparaceae]
ಪರಿಚಯ
ಮರಗಡೆ ಸಾಮಾನ್ಯವಾಗಿ ಕುಚಲು ಗಿಡಗಳನ್ನೊಳಗೊಂಡ ಹಾಗೂ ಬೇಸಿಗೆಯಲ್ಲಿ ಎಲೆಯುದುರುವ ಮೈದಾನ ಸೀಮೆಯ ಒಣ ಸಸ್ಯಾವರಣಗಳಲ್ಲಿ ಕಂಡುಬರುತ್ತದೆ. ಇದು ಪೊದೆಯಂತೆ ಬೆಳೆಯುತ್ತದೆ. ಸರಳವಾದ ಅಂಡಾಕಾರದ ಎಲೆಗಳು ಪರ್ಯಾವಾಗಿ ಜೋಡಣೆಯಾಗಿರುತ್ತದೆ.ಎಲೆಯಅಂಚು ನಯವಾಗಿರುತ್ತದೆ ಎಲೆಯ ಮೇಲ್ಭಾಗ ಹೊಳಪಾಗಿರುತ್ತದೆ ಮತ್ತು ಕೆಳಭಾಗದಲ್ಲಿ ತುಪ್ಪಳವಿರುತ್ತದೆ. ಹೂಗಳು ಅಂತ್ಯಾರಂಭಿ ಪುಷ್ಪಮಂಜರಿಯಲ್ಲಿರುತ್ತದೆ.ಕೇಸರಗಳು, ಎತ್ತರವಾದ ಅಂಡಾಶಯದ ತೊಟ್ಟಿನ ಮೇಲಿರುತ್ತದೆ. ನಳಿಕೆಯಲ್ಲಿ ಕಿತ್ತಳೆ ಬಣ್ಣದ ತಿಳಿರುಗಳಿರುತ್ತದೆ ಅದರಲ್ಲಿ ಬೀಜಗಳು ಹುದಗಿರುತ್ತವೆ.
ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ಬಾಬಾ ರಾಮ್ ದೇವ್
ಜನನ
ಬಾಬಾ ರಾಮ್ ದೇವ್ ಅವರ ಮೊದಲ ಹೆಸರು ರಾಮಕೃಷ್ಣ ಯಾದವ್. ಇವರು ಹರಿಯಾಣದ ಆಲಿಪುರ ಗ್ರಾಮದ ಮಹೇಂದ್ರಗರ್ ನಲ್ಲಿ ೧೯೬೫ರಲ್ಲಿ ಜನಿಸಿದರು. ತಂದೆ ಹೆಸರು ರಾಮ್ ಯಾದವ್, ತಾಯಿಯ ಹೆಸರು ಗುಲಾಬ್ ದೇವಿ.
ವೃತ್ತಿ
ಬಾಬಾ ರಾಮ್ ದೇವ್ ಅವರ ಯೋಗ ಗುರುಗಳಾಗಿ ಗಿಡಮೂಲಿಕೆ, ರಾಜಿಕೀಯ ಮತ್ತು ಆರ್ಥಿಕ ಚಟುವಟಿಕೆಗಳಲ್ಲಿ ಹೆಚ್ಚಿನ ಸಾಧನೆಯನ್ನು ಮಾಡಿದರು. ಇವರು ಭಾರತದಲ್ಲಿ ಆನೇಕ ಭಾರತೀಯರಿಗೆ ಯೋಗ ನಡೆಸುತ್ತಿದ್ದಾರೆ. ಇವರು ಪತಂಜಲಿ ಗ್ರೋಪ್ ಕೇಂದ್ರವನ್ನು ಸ್ಥಾಪಿಸಿದ್ದಾರೆ. ಭಾರತದಲ್ಲಿ ರಾಜಿಕೀಯ ಕ್ಷೇತ್ರದಲ್ಲಿ ಆನೇಕ ತೋದರೆಗಳಿಗೆ ಆಸಕ್ತಿಯನ್ನು ತೋರಿಸುತ್ತಾರೆ. ಭಾರತದ ಗುರುಕುಲದಲ್ಲಿ ಕಲೆ, ಸಾಹಿತ್ಯ ಮತ್ತು ಯೋಗ ಕಲಿಸುತಿದ್ದಾರೆ. ಬಾಬಾ ರಾಮ್ ದೇವ್ ಅವರು ದಿವ್ಯ ಯೋಗ ಮಂದಿರ್ ಟ್ರಸ್ಟ್ ಅನ್ನು ೧೯೯೫ ರಲ್ಲಿ ಸ್ಥಾಪನೆ ಮಾಡಿದ್ದರು. ಬಾಬಾ ರಾಮ್ ದೇವ್ ಅವರು ೨೦೦೩ ರಲ್ಲಿ ಆಸ್ತ ಎಂಬ ದೂರದರ್ಶನದಲ್ಲಿ ಬೆಳಗ್ಗಿನ ವೇಳೆಯಲ್ಲಿ ಭಾರತೀಯರಿಗೆ ಯೋಗ ಬಗ್ಗೆ ಪರಿಚಯ ಮಾಡಿಕೊಟ್ಟರು. ಇವರ ಯೋಗ ಕೇಂದ್ರಕ್ಕೆ ಆನೇಕ ಭಾರತೀಯರು ಹಾಗೂ ಆನೇಕ ವಿದೇಶಿಯರು ಭೇಟಿ ನೀಡುತ್ತಿದ್ದರು. ಇವರು ಗಣ್ಯರಿಗೆ ಆದ್ದರೆ ಅಮಿತ ಬಚ್ಚನ್ ಹಾಗೂ ಶಿಲ್ಪಶಟ್ಟಿ ಯಂತ ನೂರಾರು ಗಣ್ಯರಿಗೆ ಯೋಗದ ಬಗ್ಗೆ ಪರಿಚಯ ಮಾಡಿಕೊಟ್ಟರು. ಇವರು ಬ್ರಿಟನ್, ಅಮೆರಿಕಾ ಮತ್ತು ಜಪಾನ್ ನಲ್ಲಿ ಯೋಗದ ಬಗ್ಗೆ ಪರಿಚಯ ಮಾಡಿಕೊಟ್ಟರು.
ಪತಂಜಲಿ ಯೋಗಪತ್
ಬಾಬಾ ರಾಮ್ ದೇವ್ ಅವರು ಹರಿದ್ವಾರದಲ್ಲಿ ಪತಂಜಲಿ ಯೋಗಪತ್ ಕೇಂದ್ರ ಸ್ಥಾಪಿಸಿ ಯೋಗ ಮತ್ತು ಆರ್ಯೋವೆದದ ಬಗ್ಗೆ ಹೇಳಿಕೊಡುತ್ತಿದ್ದರು. ಇವರು ಭಾರತದಲ್ಲಿ ಪತಂಜಲಿ ಯೋಗಪತ್ ಎಂಬ ಎರಡು ವಿಭಾಗವನ್ನು ಮಾಡಿದ್ದಾರೆ. ಆದ್ದರೆ ಪತಂಜಲಿ ಯೋಗಪತ್ - ೧ ಮತ್ತು ಪತಂಜಲಿ ಯೋಗಪತ್ - ೨ ಎಂಬ ಎರಡು ವಿಭಾಗವನ್ನು ಸ್ಥಾಪನೆ ಮಾಡಿದ್ದರು. ಪತಂಜಲಿ ಆರ್ಯೋವೆದವನ್ನು
ರಾಜಕೀಯ ಪ್ರಚಾರ
ಬಾಬಾ ರಾಮ್ ದೇವ್ ಅವರ  'ಭಾರತ ಸ್ವಾಭಿಮಾನ' ಎಂಬ ರಾಜಿಕೀಯ ಪಕ್ಷವನ್ನು ೨೦೧೦ ರಲ್ಲಿ ಸ್ಥಾಪನೆ ಮಾಡಿದ್ದರು. ಪ್ರತಿಯೊಬ್ಬ ವ್ಯಕ್ತಿಯು ಮುಂದಿನ ರಾಷ್ಟ್ರೀಯ ಚುನಾವಣೆಯಲ್ಲಿ ಸ್ಥಾನವನ್ನು ಸಿಗುವ ಬರವಸೆ ನೀಡುತ್ತಿದ್ದಿರು. ಇವರಿಗೆ ಯವುದೇ ಆಸಕ್ತಿ ಇರಲ್ಲಿಲ ರಾಜಿಕೀಯ ಪಕ್ಷಕ್ಕೆ ಅಥವಾ ರಾಜಿಕೀಯಕ್ಕೆ ಬರಲು ಆಸಕ್ತಿ ಇರಲ್ಲಿಲ. ಆದ್ದರೆ ಬಡವರಿಗೋಸ್ಕೂರ ರಾಜಿಕೀಯಕ್ಕೆ ಬರಲು ಯೋಜಿಸಿದ್ದರು. ನರೆಂದ್ರ ಮೋದಿಯವರಿಗೆ ಮುಂದಿನ ಪ್ರಧಾನ ಮಂತ್ರಿ ಯಾಗಲು ಪ್ರೋತ್ಸಾಹಿಸಿದ್ದರು. ಬಾಬಾ ರಾಮ್ ದೇವ್ ಅವರು ಭಾರತ ಸ್ವಾಭಿಮಾನ ಟ್ರಸ್ಟ್ ಸ್ಥಾಪಿಸಿ ಇದನ್ನು ರಾಜಿಕೀಯ ಪ್ರಚಾರಕ್ಕೆ ವರ್ಗವಣೆ ಮಾಡಿದ್ದರು ಮತ್ತು ಆರ್ಥಿಕ ವ್ಯವಸ್ಥೆಗಳಿಗಾಗಿ ಎರಡು ಟ್ರಸ್ಟ್ ಸ್ಥಾಪನೆ ಮಾಡಿದ್ದರು. ಅವುಗಳೆಂದರೆ ದಿವ್ಯ ಯೋಗ ಮತ್ತು ಪತಂಜಲಿ ಯೋಗ ಪೀಟಾವನ್ನು ಸ್ಥಾಪನೆ ಮಾಡಿದ್ದರು.
ಭ್ರಷ್ಟಾಚಾರ ವಿರೋಧಿ
ಬಾಬಾ ರಾಮ್ ದೇವ್ ಅವರು ಸಂಬಂಧಿಸಿದಂತೆ ಭ್ರಷ್ಟಚಾರ ವಿರೋಧಿ ಮತ್ತು ಜನಲೋಕ ಪಾಲ ತಳಮಳ ತೊಡಗಿಸಿ ಕೊಂಡರು. ಬಾಬಾ ರಾಮ್ ದೇವ್ ಅವರು ಹೆಣ್ಣಿನ ವೇಷ ಧರಿಸಿದ್ದರಿಂದ ಪೋಲೀಸರ್ ಬಂಧಿಸಿದ್ದರು. ದೆಹಲಿಯಲ್ಲಿ ಬಾಬಾ ರಾಮ್ ದೇವ್ ಅವರ ೬೫೦೦೦ ಜನರು ರಾಮ್ ಲೀಲಾ ನಗರದಲ್ಲಿ "ವಂದೇ ಮಾತರಮ್" ಎಂದು ಘೋಷಿಸುತ್ತಿದ್ದರು. ಮಧ್ಯರಾತ್ರಿಯಲ್ಲಿ ಹತ್ತು ಸಾವಿರ ದೆಹಲಿ ಪೋಲೀಸರ್ ಬಂದು ದಾಳಿ ಮಾಡಿದ್ದರು. ಇದ್ದರಿಂದ ೫೩ ಜನ ಗಾಯಾಗೊಂಡರು. ಬಾಬಾ ರಾಮ್ ದೇವ್ ಅವರು ೬ ದಿನ ಉಪವಾಸ ಸತ್ಯಾಗ್ರವನ್ನು ದೆಹಲಿ ಅಂಬೇಡ್ಕರ್ ಕ್ರೀಡ್ರಾಂಗಣ್ದಲ್ಲಿ ಆಗಸ್ಟ್ ೧೪, ೨೦೧೨ ರಲ್ಲಿ ಸತ್ಯಾಗ್ರವನ್ನು ನಡೆಸಿದ್ದರು. ನ್ಯೂಸ್ ಪೇಗ್ ಎಂಬ ಪತ್ರಿಕೆಯ ಪ್ರಕಾರ ಸಾಲಿಂಗಕಾಮಿಯನ್ನು ವಿರೋಧಿಸುತ್ತಾರೆ. ಬಾಬಾ ರಾಮ್ ದೇವ್ ಅವರು ತೀರ್ಪ್ರಿನ ಪ್ರಕಾರ ನ್ಯಾಯಾಲಯದಲ್ಲಿ ಅಪರಾಧ ಮತ್ತು ಮಾನಸಿಕ ಅಸ್ವಸ್ಥತೆಯನ್ನು ಪ್ರೊತ್ಸಾಹಿಸುತ್ತಿದ್ದಾರೆ. ಇದ್ದರಿಂದ ಭಾರತದ ಕುಟುಂಬಗಳಿಗೆ ತೊಂದರೆಯಾಗುತ್ತದೆ. ಸಲಿಂಗಕಾಮ ಒಂದು ಪ್ರಕೃತಿಯಲ್ಲಿ ಮತ್ತು ಚಿಕಿತ್ಸೆ ನೀಡಬಹುದು. ಇದನ್ನು ಸರ್ಕಾರದ ಕಾನೂನು ವಿರೋಧಿಸಿದಲ್ಲಿ ದೆಹಲಿಯಲ್ಲಿ ಪ್ರತಿಭಟನೆ ನೆಡೆಸುತ್ತೇನೆ.
ಸಲಿಂಗಕಾಮ ವೀಕ್ಷಣೆಗಳು
ಬಾಬಾ ರಾಮ್ ದೇವ್ ಅವರು ಸಲಿಂಗಕಾಮ ಅವರನ್ನು ಚಿಕಿತ್ಸೆಗೊಳಿಸುತ್ತಾರೆ. ಅವರಿಗೆ ಆರು ತಿಂಗಳಲ್ಲಿ ಯೋಗ, ಪ್ರಾಣಯಾಮ ಮತ್ತು ಧ್ಯಾನ ವಿಧಾನಹಳಿಂದ ಚಿಕಿತ್ಸೆಗೆ ಒಳಪಡಿಸುತ್ತಾರೆ.
ಕಾರ್ಮಿಕ ಕಾನೂನಿನ ಉಲ್ಲಂಘನೆ ಮತ್ತು ಔಷಧಗಳಲ್ಲಿ ಪ್ರಾಣಿಗಳ ಭಾಗಗಳು
ಮಾರ್ಚ್ ೨೦೦೫ ರಂದು ದಿವ್ಯ ಯೋಗ ಮಂದಿರ್ ಟ್ರಸ್ಟನ್ನು ಪ್ರಾರಂಭಿಸಿದ್ದರು. ೧೧೩ ಕೆಲಸಗಾರರು ಮತ್ತು ಅವರಿಗೆ ಸಂಭಂಳವನ್ನು ನೀಡುತ್ತಿದ್ದರು. ಔಷಧಿಗಳ ಮಾದರಿಯನ್ನು ಸರ್ಕಾರದ ಪ್ರಯೋಗಲಯಾದಲ್ಲಿ ತನಿಖೆ ಮಾಡುತ್ತಿದ್ದರು. ಜನವರಿ ೨೦೦೬ ರಂದು ದಿವ್ಯ ಯೋಗ ಮಂದಿರ್ ಟ್ರಸ್ಟನಲ್ಲಿ ಮನುಷ್ಯರ ಮತ್ತು ಪ್ರಾಣಿಗಳ ಮೂಳೆಯಿಂದ ಔಷಧಿಗಳನ್ನು ತಯಾರಿಸುತ್ತಿದ್ದರು. ಕಾರಟ್ ರವರು ಬಿ.ಜೆ.ಪಿ ಪಕ್ಷಕ್ಕೆ ನಾಯಕಿಯಾದ್ದರು. ಕೇಲವು ತಿಂಗಳನಂತರ ೨೦೦೬ ತಲ್ಲಿ ನಾಲ್ಕು ಮಾದರಿಗಳನ್ನು ದೆಹಲಿ ಸರ್ಕಾರಕ್ಕೆ ಪರೀಕ್ಷೆಸಲ್ಲು ಕಳುಹಿಸಿದ್ದರು.
ಪ್ರಶಸ್ತಿಗಳು ಮತ್ತು ಸಾಧನೆಗಳು
(೨) ಜನವರಿ ೨೦೧೧ ರಂದು ಶ್ರೀ ಚಂದ್ರಶೇಖರೇಂದ್ರ ಸರಸ್ವತಿ ರಾಷ್ಟ್ರೀಯ ಶ್ರೇಷ್ಟತಾ ಪ್ರಶಸ್ತಿಯನ್ನು, ಮಹಾರಾಷ್ಟ್ರದ ಗವರ್ನರ, ಕೆ. ಶಂಕರ್ ನಾರಯಣ ಅವರು ನೀಡಿ ಗೌರವಿಸಿದ್ದರು.
(೩) ಜುಲೈ ೨೦೧೨ ರಲ್ಲಿ ತರುಣ್ ಕ್ರಾಂತಿ ಪ್ರಶಸ್ತಿಯನ್ನು, ಆಹಮದಾಬಾದ್ ನಲ್ಲಿ ನರೆಂದ್ರ ಮೋದಿಯವರು ಪ್ರಶಸ್ತಿಯನ್ನು ನೀಡಿ ಗೌರವಿಸಿದ್ದರು.
(೪) ಏಪ್ರಿಲ್ ೨೦೧೫ ರಲ್ಲಿ ಹರಿಯಾಣದ ಸರ್ಕಾರವು ಬಾಬಾ ರಾಮ್ ದೇವ್ ಅವರಿಗೆ ಯೋಗ ಮತ್ತು ಆರ್ಯೋವೆದಗಳಿಗೆ ರಾಯಾಭಾರಿ ನೀಡಿದ್ದರು.
(೫) ಮೇ ೨೦೧೬ ರಲ್ಲಿ ಅಮೆರಿಕಾನ್ ಉದ್ಯಮ ನಿಯತಕಾಲಿಕೆಯ 'ಪಾಸ್ಟ್ ಕಂಪನಿ' ಯವರು ಬಾಬಾ ರಾಮ್ ದೇವ್ ಅವರಿಗೆ ೨೭ನೇ 'ಅತ್ಯಂತ ಸೃಜನಶೀಲ ಉದ್ಯಮ ಜನರು' ಆಫ್ ೨೦೧೬ರ ಪಟ್ಟಿಯಲ್ಲಿ ವಿಗಂಡಿಸಿದ್ದರು.
ವಾಣಿಜ್ಯೋದ್ಯಮ
ವಾಣಿಜ್ಯೋದ್ಯಮವು ವ್ಯಾಪಾರವನ್ನು ಆರಂಭಿಸುವ ಒಂದು ಪ್ರಕ್ರಿಯೆ. ಸಾಮಾನ್ಯವಾಗಿ ಒಂದು ನವೀನ ಉತ್ಪನ್ನ, ಪ್ರಕ್ರಿಯೆ ಅಥವಾ ಸೇವೆಯನ್ನು ನೀಡುವ ಒಂದು ಕಂಪೆನಿ. ಉದ್ಯಮಿ ಅವಕಾಶಗಳನ್ನು ಗ್ರಹಿಸಿ ಸಾಮಾನ್ಯವಾಗಿ ಹೆಚ್ಚು ಅವಕಾಶವನ್ನು ಬಳಸಿಕೊಳ್ಳುವ ನಿರ್ಧಾರ ತೆಗೆದುಕೊಳ್ಳುವಲ್ಲಿ ಪೂರ್ವಗ್ರಹಗಳು ಪ್ರದರ್ಶಿಸುತ್ತವೆ. ಇವತ್ತಿನ ಜಗತ್ತಿನಲ್ಲಿ ವಾಣಿಜ್ಯೋದ್ಯಮ ಬಹಳ ಮುಖ್ಯವಾಗಿದೆ. ವಾಣಿಜ್ಯೋದ್ಯಮ ಅಭಿವ್ರುದ್ಧಿ ಅತ್ಯಂತ ಗಮನ ಮಾರ್ಪಟ್ಟಿದೆ.ಸೃಷ್ಟಿಯ ಪ್ರಕ್ರಿಯೆಯನ್ನು "ವಾಣಿಜ್ಯೋದ್ಯಮ" ಎಂದು ಕರೆಯಲಾಗುತ್ತದೆ. ವಾಣಿಜ್ಯೋದ್ಯಮದ ಹೊಸದನ್ನು ಮತ್ತು ಉದ್ಯಮ ಜೊತೆಗೆ ಅಪಾಯ, ಅನಿಶ್ಚಿತತೆಯನ್ನು ಒಪ್ಪಿಕೊಳ್ಳುವಾಗ ಶೋಷಣೆಗಳನ್ನು, ಲಾಭದಾಯಕ ಅವಕಾಶಗಳನ್ನು ಇಂತಹ ವಿಚಾರಗಳನ್ನು ಹುಡುಕುವುದು ವಾಣಿಜ್ಯೋದ್ಯಮಿ ಕಾರ್ಯಗಳ ಒಂದು ಮುಖ್ಯ ಪ್ರಕ್ರಿಯ." ವಾಣಿಜ್ಯೋದ್ಯಮ ಪ್ರಕ್ರಿಯೆ ಒಂದು ಪ್ರಯಾಣ, ಅದು ಒಂದು ಕೊನೆಯಲ್ಲ.' ಎಲ್ಲಾ ಅಪಾಯಗಳನ್ನು ನೋಡಿ, ಅವುಗಳನ್ನು ತೆಗೆದು ಒಂದು ವ್ಯಾಪಾರವನ್ನು ಆರಂಭ ಮಾಡುವ ವ್ಯಕ್ತಿಯನ್ನು ವಾಣಿಜ್ಯೋದ್ಯಮಿ ಎನ್ನುತ್ತಾರೆ. ವಾಣಿಜ್ಯೋದ್ಯಮಿಯು ಹಣಕಾಸಿನ ಅಪಾಯಗಳನ್ನು ತೆಗೆದುಕೊಂಡು ವ್ಯಾಪಾರ ಅಥವಾ ವ್ಯಾಪಾರಗಳನ್ನು ಸಂಘಟಿಸುವ ಮತ್ತು ನಿರ್ವಹಿಸುವ ಒಬ್ಬ ವ್ಯಕ್ತಿ. ವಾಣಿಜ್ಯೋದ್ಯಮಿಯನ್ನು ಸಾಮಾನ್ಯವಾಗಿ ಉದ್ಯಮನಾಯಕ ಮತ್ತು ಹೊಸ ವಿಚಾರಗಳು ಮತ್ತು ವ್ಯಾಪಾರ ಪ್ರಕ್ರಿಯೆಗಳ ನವನಿರ್ಮಿತಿಕಾರನಾಗಿ ನೋಡಲಾಗುತ್ತದೆ. ಸಫಲ ವಾಣಿಜ್ಯೋದ್ಯಮಿಗಳಿಗೆ ನಿರ್ವಹಣಾ ಕೌಶಲ್ಯ ಮತ್ತು ಪ್ರಬಲ ತಂಡ ರಚನಾ ಸಾಮರ್ಥ್ಯಗಳು ಹಲವುವೇಳೆ ಅಗತ್ಯವಾದ ನಾಯಕತ್ವ ಲಕ್ಷಣಗಳೆಂದು ಗ್ರಹಿಸಲಾಗುತ್ತದೆ. ವಾಣಿಜ್ಯೋದ್ಯಮವನ್ನು, "ಉದ್ಯಮಶೀಲತೆ" ಎಂದು ಸಹ ಕರೆಯುತ್ತಾರೆ.
ವಾಣಿಜ್ಯೋದ್ಯಮದ ಮುಖ್ಯ ಲಾಭಗಳು :
ವಾಣಿಜ್ಯೋದ್ಯಮದ ಇತರ ಅನುಕೂಲವಾದ ಲಾಭಗಳು :
ಉದ್ಯಮಶೀಲತೆಯ ಕೆಲವು ಅನಾನುಕೂಲಗಳು :
ಲಾಭದ ಪದಗಳಲ್ಲಿ ನೋಡಿದರೆ, ವಾಣಿಜ್ಯೋದ್ಯಮ ನಮಗೆಲ್ಲ ಒಂದು ಉಡುಗೊರೆಯಾಗಿದೆ. ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳಲ್ಲಿ, ಸಣ್ಣ ಉದ್ಯಮಗಳ ಸಂಶೋಧನೆ ಮತ್ತು ಬೆಳವಣಿಗೆಗಾಗಿ ವಾಣಿಜ್ಯೋದ್ಯಮದ ಅನಿವಾರ್ಯತೆ ಈ ಯುಗದಲ್ಲಿ ನಾವು ನೋಡ ಬಹುದು. ಆಧುನಿಕ ಜಗತ್ತಿನಲ್ಲಿ ಜನರು ದೊಡ್ಡ ಉದ್ಯಮಗಳನ್ನು ನಿರೀಕ್ಷಿಸಲು ಬಹಳ ಕಷ್ಟವಾಗಿದೆ. ವ್ಯಕ್ತಿಗಳು ತಮ್ಮ ಹೆಚ್ಚು ಅವಕಾಶಗಳನ್ನು ಹುಡುಕುವುದರಲ್ಲಿ ವ್ಯಸ್ಥರಾಗಿದ್ದಾರೆ. ಇಂದಿನ ಯುವ ಜನರು ಉದ್ಯಮಶೀಲತೆಯನ್ನು ಕಲಿತುಕೊಳ್ಳಬೇಕು. ವಾಣಿಜ್ಯೊದ್ಯಮಿಯಾಗಿ ನಿರ್ಧಾರ ಮಾಡುವ ಜವಾಬ್ದಾರಿ ಒಳಗೊಂಡಿರಬೇಕು. ಅವನು ಸ್ವಯಂ ಅವಲಂಬಿತ, ಪ್ರವರ್ತಕ, ಸಾಹಸಗಾರ, ಧೈರ್ಯವಿರುವ ಕ್ರಿಯಾತ್ಮಕ, ಪ್ರಗತಿಪರ, ಅವಕಾಶವಾದಿ, ಮಹತ್ವಾಕಾಂಕ್ಷೆಯ, ಮೌಲ್ಯಗಳನ್ನು ಹಿಡಿದು, ಶ್ರಮಪಟ್ಟು ಕೆಲಸ ಮಾಡುವ ವ್ಯಕ್ತಿಯಾಗಿರಬೇಕು. ಅವನು ಕಲ್ಪನೆಗಳನ್ನು ಪ್ರಾರಂಭಿಸಿ, ಅವುಗಳ ಮೂಲಕ ನೋಡಬೇಕು. ಉದ್ಯಮಶೀಲತೆಯ ವ್ಯಕ್ತಿಗಳು ಅಥವಾ ಉದ್ಯಮಿಗಳು ಸುಮಾರು ಜನರನ್ನು ನೋಡಿ ಪ್ರಭಾವಿತರಾಗುತ್ತಾರೆ. ಉದ್ಯಮಿಗಳು ತಮ್ಮ ಸಾಹಸಗಳನ್ನು ಉತ್ತೇಜಿಸಲು ಕಥೆಗಳನ್ನು ಬಳಸಿಕೊಳ್ಳಬಹುದು. ನಾವು ಸಣ್ಣ ಉದ್ಯಮಗಳಲ್ಲಿ ಉದ್ಯಮಶೀಲತಾ ಅಭಿವೃದ್ಧಿ ಕಾರ್ಯಕ್ರಮಗಳನ್ನು ಬೆಂಬಲಿಸಬೇಕೆಂದು ಉದ್ಯಮಿಗಳು ಸಲಹೆ ನೀಡಿದ್ದಾರೆ. ಇಲ್ಲಿಯವರೆಗಿನ ಫಲಿತಾಂಶಗಳು ತೃಪ್ತಿದಾಯಕವಿಲ್ಲ ಎಂದು ಸುದ್ದಿ ಕೇಳಿಬರುತ್ತಿದೆ. ಆದ್ದರಿಂದ ಈ ಸ್ಥಳದಲ್ಲಿ ಈಗಾಗಲೇ ಇತರ ಪ್ರಯತ್ನಗಳು ಪೂರಕವಾಗಿ ಇರಬೇಕು. ಅಸ್ತಿತ್ವದಲ್ಲಿರುವ ಪ್ರಯತ್ನಗಳು ಈಗಾಗಲೇ ಬಳಕೆಯಲ್ಲಿವೆ. ವಾಣಿಜ್ಯೋದ್ಯಮದಿಂದ ಮತ್ತೊಂದು ಗಮನ ಹರಿಸುವ ಪ್ರದೇಶವಾಗಿ ನಮ್ಮ ಭಾರತ ದೇಶ ಮುದುವರೆದಿದೆ. ನಮ್ಮ ದೇಶದ ಸಂಸ್ಕೃತಿ ಮತ್ತು ಉದ್ಯಮದ ಬೆಳವಾಣಿಗೆ ಇದರ ಪರಿಣಾಮವಾಗಿದೆ. ವಾಣಿಜ್ಯೋದ್ಯಮ ಜನರಿಗೆ ಎಲ್ಲಾ ಕಾರ್ಯಗಳನ್ನು ಮಾಡಲು, ತಮ್ಮ ಪ್ಯಾಶನ್ ಅನುಸರಿಸಲು ಅನುಮತಿಸುತ್ತಿದೆ. ವಾಣಿಜ್ಯೋದ್ಯಮ ಕೇವಲ ವ್ಯಾಪಾರಕ್ಕೆ ಸ್ವತಃ ಮುಖ್ಯವಲ್ಲ, ಇದು ಒಂದು ದೇಶದ ಆರ್ಥಿಕ ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ. ಇದು ಹೊಸ ಉದ್ಯೋಗಾವಕಾಶಗಳು ಸೃಷ್ಟಿಸುತ್ತದೆ. ಉದ್ಯಮಶೀಲತೆಯಿಂದ ಆರ್ಥಿಕ ಬೆಳವಣಿಗೆಯಾಗುತ್ತದೆ. ಉದ್ಯಮಿಗಳು ಸಂಪತ್ತು ಒದಗಿಸುತ್ತಾರೆ. ಆದ್ದರಿಂದ, ಸರ್ಕಾರಗಳು ತಮ್ಮ ವ್ಯಾಪಾರವನ್ನು ಆರಂಭಿಸಲು ಜನರನ್ನುಬೆಂಬಲಿಸುತ್ತಿದ್ದಾರರೆ, ಉದಾಹರಣೆಗೆ: ಡೆನ್ಮಾರ್ಕ್, ಅಮೆರಿಕ, ಮುಂತಾದವು. ಉದ್ಯಮಶೀಲತೆ ಮಾರುಕಟ್ಟೆಗೆ ಹೊಸ ಉತ್ಪನ್ನಗಳನ್ನು ಮತ್ತು ಯೋಜನೆಗಳನ್ನು ತರಲು ಸಹಾಯ ಮಾಡುತ್ತದೆ. ಉದ್ಯಮಿಗಳ ಸೃಜನಾತ್ಮಕ ಕಲ್ಪನೆಗಳಿಂದ ವಿಶ್ವದ ಸಂಸ್ಕೃತಿ, ವಿಜ್ಞಾನ ಮತ್ತು ತಂತ್ರಜ್ಞಾನ ಕ್ಷೇತ್ರಗಳಲ್ಲಿ ಅಭಿವೃದ್ಧಿ ಕಂಡು ಬರುತ್ತಿದೆ. ವಾಣಿಜ್ಯೋದ್ಯಮ ಸರ್ಕಾರದ ಮೂಲಕ ಸಾಮಾಜಿಕ ಲಾಭಗಳನ್ನು ತರುತ್ತದೆ .ಉದ್ಯಮಿಗಳ ಯಶಸ್ಸಿಗೆ ಬಂಡವಾಳ ಭದ್ರತೆ ಬಹಳ ಮುಖ್ಯವಾದುದ್ದರಿಂದ ಈ ಕಾಲದಲ್ಲಿ ವಾಣಿಜ್ಯೋದ್ಯಮ ಹೆಚ್ಚಿನ ವೇಗದಲ್ಲಿ ಬೆಳೆಯುತ್ತಿರುವುದನ್ನು ನಾವು ಕಾಣಬಹುದು.
ಹೊರಗಿನ ಕೊಂಡಿಗಳು
http://www.entrepreneur.com/
http://economictimes.indiatimes.com/topic/Entrepreneurship
http://www.ediindia.org/
http://centres.insead.edu/entrepreneurship/
ಉಲ್ಲೇಖಗಳು
http://www.yourarticlelibrary.com/entrepreneur/entrepreneurship-characteristicsimportance-types-and-functions-of-entrepreneurship/5228/
http://www.veryshortintroductions.com/view/10.1093/actrade/9780199670543.001.0001/actrade-9780199670543-chapter-1
http://blogs.denmark.dk/sasa/2013/10/10/3-reasons-why-entrepreneurship-is-important/
ಜಿಗಿಜಿಂಕೆ
thumb|ಗಂಡು ಜಿಗಿಜಿಂಕೆ ಜಿಗಿಜಿಂಕೆ -ದಕ್ಷಿಣ ಆಫ್ರಿಕ, ಕಲಹರಿ ಮರುಭೂಮಿ, ಅಂಗೋಲಗಳಲ್ಲಿನ ಮರಗಳಿಲ್ಲದ ವೆಲ್ಟ್ ಪ್ರದೇಶಗಳಲ್ಲಿ ಮಾತ್ರ ಕಾಣದೊರೆಯುವ ಒಂದು ಸಸ್ತನಿ (ಸ್ಪ್ರಿಂಗ್ ಬಾಕ್). ಆರ್ಟಿಯೊಡ್ಯಾಕ್ಟಿಲ ಗಣದ ಬೋವಿಡೀ ಕುಟುಂಬಕ್ಕೆ ಸೇರಿದೆ. ಆಂಟಿಡಾರ್ಕಾಸ್ ಮಾಸ್ರ್ಯುಪಿಯೇಲಿಸ್ ಇದರ ಶಾಸ್ತ್ರೀಯ ನಾಮ.
ಗೆಜೆಲ್ ಜಿಂಕೆಯಂತೆಯೇ ಇರುವ ಇದು ಅದಕ್ಕೆ ಹತ್ತಿರ ಸಂಬಂಧಿಯೂ ಹೌದು. ಜಿಗಿ ಜಿಂಕೆಯ ಕೆಳವಡೆಯಲ್ಲಿ ೫ ಜೊತೆ ಅರೆಯುವ ಹಲ್ಲುಗಳಿದ್ದರೆ ಗೆಜೆಲಿನಲ್ಲಿ ೬ ಜೊತೆಗಳಿವೆ. ಜೊತೆಗೆ ಜಿಗಿಜಿಂಕೆಯ ಬೆನ್ನಮೇಲೆ ಬಾಲದವರೆಗೆ ಬಿಳಿಯ ಕೂದಲಿನ ಸಾಲು ಇದೆ. ಪ್ರಾಣಿ ಗಾಬರಿಗೊಂಡಾಗ ಈ ಸಾಲಿನಲ್ಲಿರುವ ಕೂದಲುಗಳು ನಿಮಿರಿ ನಿಲ್ಲುತ್ತವೆ. ಇದು ಗುಂಪಿನ ಇತರ ಪ್ರಾಣಿಗಳಿಗೆ ಎಚ್ಚರಿಕೆಯ ಸೂಚನೆಯಾಗುತ್ತದೆ. ಈ ರೀತಿಯ ಕೂದಲ ಸಾಲು ಗೆಜೆಲುಗಳಲ್ಲಿಲ್ಲ. ಜಿಗಿಜಿಂಕೆ ಆಡಿನ ಗಾತ್ರದ ಪ್ರಾಣಿ ; ದೇಹದ ಉದ್ದ ೧.೨-೧.೪m. ಎತ್ತರ ೭೩-೮೭ ಛಿm ; ತೂಕ ೩೨-೩೬ ಕೆ.ಜಿ ; ಬಣ್ಣ ಹಳದಿಮಿಶ್ರಿತ ಕಂದು. ಉದರ ಭಾಗ ಮತ್ತು ಕಾಲುಗಳ ಒಳಭಾಗ ಬೆಳ್ಳಗಿವೆ. ದೇಹದ ಎರಡೂ ಪಕ್ಕಗಳಲ್ಲಿ ಬೆನ್ನು ಉದರ ಸೇರುವೆಡೆ ಕಗ್ಗಂದು ಬಣ್ಣದ ಅಡ್ಡಪಟ್ಟೆಯುಂಟು. ಅಂಚು ಬೆಳ್ಳಗಿದೆ. ಗಂಡು, ಹೆಣ್ಣುಗಳೆರಡರಲ್ಲೂ ಕರಿಯ ಬಣ್ಣದ ಕೋಡುಗಳುಂಟು. ಒಂದೊಂದು ಕೋಡಿನಲ್ಲೂ ೨೦ ಉಂಗುರ ಗುರುತುಗಳಿವೆ. ಜಿಗಿಜಿಂಕೆ ಓಡುವಾಗ ೩-೩.೫ m. ಎತ್ತರಕ್ಕೆ ಜಿಗಿಯುತ್ತ ಮುಂದುವರಿಯುತ್ತದೆ. ಇದರಿಂದಲೇ ಇದಕ್ಕೆ ಜಿಗಿಜಿಂಕೆ ಎಂದು ಹೆಸರು. ಸಣ್ಣಪುಟ್ಟ ಗಿಡಗೆಂಟೆಗಳ ಚಿಗುರು, ಹುಲ್ಲು ಇದರ ಪ್ರಧಾನ ಆಹಾರ. ನೀರಿಲ್ಲದೆ ಬಹುಕಾಲ ಇರಬಲ್ಲುದು.
ಜಿಗಿಜಿಂಕೆ ಸಂಘಜೀವಿ. ಸಾವಿರಾರು ಪ್ರಾಣಿಗಳ ಗುಂಪುಗಳಲ್ಲಿ ಜೀವಿಸುತ್ತದೆ. ಒಂದು ಕಾಲದಲ್ಲಿ ದಶಲಕ್ಷಕ್ಕೂ ಮೀರಿದ ಭಾರಿ ಗುಂಪುಗಳಲ್ಲಿ ಆಫ್ರಿಕಾದ ಮೈದಾನಗಳಲ್ಲಿ ಒಂದೆಡೆಯಿಂದ ಇನ್ನೊಂದೆಡೆಗೆ ಚಲಿಸುತ್ತಿದ್ದವಂತೆ. ಹೀಗೆ ಸಾಗುವಾಗ ದಾರಿಯಲ್ಲಿ ಸಿಕ್ಕ ಹೊಲಗದ್ದೆಗಳೆಲ್ಲ ನಿರ್ನಾಮವಾಗುತ್ತಿದ್ದವಂತೆ. ಇದನ್ನು ತಡೆಯಲು ಆಗಿನ ಸರ್ಕಾರವೇ ಬಂದೂಕುಗಳನ್ನು ಹಂಚಿ ಜಿಗಿಜಿಂಕೆಗಳ ಸಾಮೂಹಿಕ ನಾಶವನ್ನು ಕೈಗೊಂಡಿತು. ಇಂಥ ಬೃಹತ್ ಪ್ರಮಾಣದ ಕೊಲ್ಲುವಿಕೆಯಿಂದಾಗಿ ಇವುಗಳ ಸಂಖ್ಯೆ ಇಂದು ಬಹಳ ಇಳಿದುಹೋಗಿದ್ದು ಮತ್ತೆ ಸರ್ಕಾರವೇ ಕಾನೂನಿನ ಮೂಲಕ ಇವುಗಳ ರಕ್ಷಣೆಯನ್ನು ಮಾಡುತ್ತಿದೆ.
ಜಿಗಿಜಿಂಕೆಯನ್ನು ಸಾಕುವುದು ಸುಲಭ.
ಇದು ದಕ್ಷಿಣ ಆಫ್ರಿಕಾದ ರಾಷ್ಟ್ರೀಯ ಲಾಂಛನವೂ ಆಗಿದೆ.
ಪದ್ಮಶ್ರೀ ಪ್ರಶಸ್ತಿ (1990-1999)
ಪದ್ಮಶ್ರೀ ಪ್ರಶಸ್ತಿ, ಭಾರತ 'ರು ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವ - ವಿಜೇತರು, 1990-1999:
ಬಾಹ್ಯ ಕೊಂಡಿಗಳು‌‌
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಕುಪ್ಗಲ್ಲಿನ ಶಿಲಾಕೃತಿಗಳು
ಕುಪ್ಗಲ್ ಶಿಲಾಲಿಪಿಗಳು ಭಾರತದ ಕರ್ನಾಟಕದ ಬಳ್ಳಾರಿ ಜಿಲ್ಲೆಯ ಕುಪ್ಗಲ್‌ನಲ್ಲಿ ಕಂಡುಬರುವ ಶಿಲಾಕೃತಿಗಳಾಗಿವೆ. ಕುಪ್ಗಲ್‌ನಲ್ಲಿ ಸಾವಿರಾರು ಶಿಲಾಕೃತಿಗಳು ಕಂಡುಬಂದಿವೆ, ಇದು ನವಶಿಲಾಯುಗಕ್ಕೆ ಅಥವಾ ಹಳೆಯ ಶಿಲಾಯುಗಕ್ಕೆ ಸೇರಿದೆ. ಕಲ್ಲು ಜಾಗಟೆಗಳನ್ನು ಒಳಗೊಂಡಿರುವ ಜಾಗವನ್ನು ಮೊದಲು ೧೮೯೨ ರಲ್ಲಿ ಕಂಡುಹಿಡಿಯಲಾಯಿತು, ಆದರೆ ನಂತರ ೨೧ ನೇ ಶತಮಾನದ ಆರಂಭದಲ್ಲಿ ಅದನ್ನು ಮರುಶೋಧಿಸುವವರೆಗೂ ಸಂಶೋಧಕರಿಗೆ ಕಳೆದುಹೋಯಿತು. ಈ ಪ್ರದೇಶ ಅಸಾಮಾನ್ಯವಾದ ತಗ್ಗುಗಳನ್ನು ಹೊಂದಿರುವ ವಿಶಿಷ್ಟವಾದ ಬಂಡೆಗಳ ರಚನೆಗಳನ್ನು ಹೊಂದಿದೆ, ಇದನ್ನು ಕಲ್ಲಗಳಿಂದ ಬಡಿದಾಗ ಸಂಗೀತದ ನಾದ ಕೇಳಿಬರುತ್ತದೆ.
ತಾಣ
ಈ ಪ್ರದೇಶ ಮಧ್ಯ ಪೂರ್ವ ಕರ್ನಾಟಕದ ಬಳ್ಳಾರಿ ಜಿಲ್ಲೆಯಲ್ಲಿದೆ, ಬಳ್ಳಾರಿ ಪಟ್ಟಣದ ಈಶಾನ್ಯ ದಿಕ್ಕಿನಲ್ಲಿ ಸರಿಸುಮಾರು ೫ ಕಿಲೋಮೀಟರ್ ದೂರದಲ್ಲಿದೆ. ಪುರಾತತ್ತ್ವ ಶಾಸ್ತ್ರದ ಸ್ಥಳವಾದ ಈ ಪ್ರದೇಶ, ಸಾಹಿತ್ಯದಲ್ಲಿ ವಿಭಿನ್ನ ಹೆಸರುಗಳಿಂದ ಗುರುತಿಸಲ್ಪಟ್ಟಿದೆ. ಆದರೆ ಎರಡು ಸ್ಥಳೀಯ ಗ್ರಾಮಗಳಾದ ಸಂಗನಕಲ್ಲು ಮತ್ತು ಕುಪಗಲ್ ಹೆಸರುಗಳು ಎರಡರಲ್ಲೂ ಸಾಮಾನ್ಯವಾಗಿ ಕಂಡುಬರುತ್ತವೆ. ಇಲ್ಲಿ, ನವಶಿಲಾಯುಗದ ಅವಶೇಷಗಳು ಗ್ರಾನಿಟಿಕ್ ಬೆಟ್ಟಗಳ ಮೇಲ್ಭಾಗ ಮತ್ತು ಇಳಿಜಾರುಗಳಲ್ಲಿ ಕೇಂದ್ರೀಕೃತವಾಗಿದ್ದು, ಮೆಗಾಲಿಥಿಕ್ (ಕಬ್ಬಿಣದ ಯುಗ) ಮತ್ತು ಆರಂಭಿಕ ಐತಿಹಾಸಿಕ ಅವಶೇಷಗಳು ಮತ್ತು ನಂತರದ ಅವಧಿಗಳ ಅವಶೇಷಗಳು ಪ್ರಧಾನವಾಗಿ ಸುತ್ತಮುತ್ತಲಿನ ಬಯಲು ಪ್ರದೇಶದಲ್ಲಿ ಕಂಡುಬರುತ್ತವೆ.
ಇಲ್ಲಿರುವ ಅನೇಕ ತಾಣಗಳಲ್ಲಿ, ಅತ್ಯಂತ ದೊಡ್ಡದು, ಎತ್ತರವಾಗಿರುವ ಗ್ರಾನೈಟಿಕ್ ಬೆಟ್ಟದ  ಉತ್ತರದ ತುದಿಯಲ್ಲಿದೆ. ಬ್ರಿಟಷರ ವಸಾಹತುಶಾಹಿ ಅವಧಿಯಲ್ಲಿ ಇದನ್ನು ಪೀಕಾಕ್ ಹಿಲ್ ಎಂದು ಕರೆಯುತ್ತಿದ್ದರು ಮತ್ತು  ಆರಂಭಿಕ ಸಾಹಿತ್ಯದಲ್ಲಿ ಇದೇ ಹೆಸರನ್ನು ಉಲ್ಲೇಖಿಸಲಾಗಿದೆ. ಸ್ಥಳೀಯರು, ಸಾಮಾನ್ಯವಾಗಿ ಈ ಬೆಟ್ಟವನ್ನು ಹಿರೇಗುಡ್ಡ ಎಂದು ಕರೆಯುತ್ತಾರೆ, ಅಂದರೆ ದೊಡ್ಡ ಬೆಟ್ಟ ಎಂದರ್ಥ. ಆದಾಗ್ಯೂ, ಹೆಚ್ಚಿನ ಪುರಾತತ್ವ ಸಾಹಿತ್ಯವು, ಹತ್ತಿರದ ಗ್ರಾಮ ಸಿರಿವರಂ ಆಗಿದ್ದರೂ, ಬೆಟ್ಟವನ್ನು ಕುಪ್ಗಲ್ ಬೆಟ್ಟ ಎಂದೇ ಉಲ್ಲೇಖಿಸುತ್ತದೆ. ಇತ್ತೀಚಿನ ಪುರಾತತ್ತ್ವ ಶಾಸ್ತ್ರದ ಸಂಶೋಧನೆಯು ೪೦೦೦ ಮತ್ತು ೩೩೦೦ ವರ್ಷಗಳ ಹಿಂದೆ ಈ ಬೆಟ್ಟದ ತುದಿ ನವಶಿಲಾಯುಗದ ಮುಖ್ಯ ಅವಧಿಯಾಗಿತ್ತೆಂದು ತಿಳಿಸುತ್ತದೆ.
ಕುಪ್ಗಲ್ ಬೆಟ್ಟವು ಸಾಕಷ್ಟು ದೊಡ್ಡದಾದ ಗ್ರಾನೈಟ್ ಬೆಟ್ಟವಾಗಿದ್ದು, ಹಲವಾರು ಶಿಖರಗಳನ್ನು ಹೊಂದಿದೆ, ಅದರ ಅಕ್ಷರೇಖೆ ಉದ್ದಕ್ಕೂ ದೊಡ್ಡ ಡೋಲರೈಟ್ ಟ್ರ್ಯಾಪ್ ಡೈಕ್ ಸಾಗುತ್ತಿದೆ. ನವಶಿಲಾಯುಗದಿಂದ ಆಧುನಿಕ ದಿನದವರೆಗೆ ವಿವಿಧ ಅವಧಿಗಳಿಗೆ ಸೇರಿದ ಶಿಲಾಕೃತಿಗಳು, ಡೈಕ್‌ನ ಉದ್ದಕ್ಕೂ ಕಪ್ಪು ಬಂಡೆಗಳ ಮೇಲೆ ಕೆತ್ತಲ್ಪಟ್ಟಿರುವುದನ್ನು ಕಾಣಬಹುದು. ಬೆಟ್ಟದ ಮೇಲಿನ ಉತ್ತರದ ಶಿಖರದ ಉದ್ದಕ್ಕೂ ಡೈಕ್ ಹೊರಹೊಮ್ಮುವ ಸ್ಥಳದಲ್ಲಿ ಶಿಲಾ ಕಲೆಯ ಹೆಚ್ಚಿನ ಸಂಖ್ಯೆಯಲ್ಲಿ ಕಾಣಬಹುದಾಗಿದೆ.
ದಕ್ಷಿಣ ಭಾರತದ ನವಶಿಲಾಯುಗ
ಮೊದಲನೆಯ ಸಹಸ್ರಮಾನದ ಕ್ರಿಸ್ತ ಪೂರ್ವ - ಹರಪ್ಪನ್ ನವಶಿಲಾಯುಗಕ್ಕಿಂತ ನಂತರದ ದಿನಾಂಕದಲ್ಲಿದ್ದರೂ, ದಕ್ಷಿಣ ಭಾರತದ ನವಶಿಲಾಯುಗ (ಇದು ಹರಪ್ಪನ್ ನಾಗರಿಕತೆಯ ಪ್ರಬುದ್ಧ ಹಂತದೊಂದಿಗೆ ವಾಸ್ತವಿಕವಾಗಿ ಅತಿಕ್ರಮಿಸುತ್ತದೆ) ಸಂಶೋಧಕರಿಗೆ ವಿಶೇಷ ಆಸಕ್ತಿಯ ವಿಷಯವಾಗಿದೆ. ಏಕೆಂದರೆ, ಬಲೂಚಿಸ್ತಾನ್ ಮತ್ತು ಪೂರ್ವ ಅಫ್ಘಾನಿಸ್ತಾನದ ನವಶಿಲಾಯುಗಕ್ಕಿಂತ ಭಿನ್ನವಾಗಿ (ಇದು ನೆರೆಯ ನೈರುತ್ಯ ಏಷ್ಯಾದ ನವಶಿಲಾಯುಗದೊಂದಿಗೆ ಹೋಲಿಕೆಗಳನ್ನು ಹಂಚಿಕೊಳ್ಳುತ್ತದೆ), ದಕ್ಷಿಣ ಭಾರತದ ನವಶಿಲಾಯುಗವು ವಿಶಿಷ್ಟವಾದ ಭಾರತೀಯ ಬೆಳವಣಿಗೆಯನ್ನು ಹೊಂದಿದೆ, ದನಗಳ ಪಶುಪಾಲನೆಗೆ ವಿಶಿಷ್ಟವಾದ ಭಾರತೀಯ ಒತ್ತು ಮತ್ತು ದೊಡ್ಡ ಪ್ರಮಾಣದ ಗೋಮಯವನ್ನು ಸುಡುವುದನ್ನು ಒಳಗೊಂಡ ವಿಶಿಷ್ಟವಾದ ಭಾರತೀಯ ವಿಧಿ. ನಿರ್ದಿಷ್ಟವಾಗಿ ಈ ನಂತರದ ಆಚರಣೆಯು ದಕ್ಷಿಣ ಭಾರತದ ನವಶಿಲಾಯುಗದ ವಿಶಿಷ್ಟ ಲಕ್ಷಣವಾಗಿದೆ ಮತ್ತು ವಿವಿಧ ಸ್ಥಳಗಳಲ್ಲಿ ೩೦ ಅಡಿ ಎತ್ತರದವರೆಗೆ ದೊಡ್ಡ 'ಬೂದಿದಿಬ್ಬಗಳ' ರಚನೆಗೆ ಕಾರಣವಾಯಿತು.
ದಕ್ಷಿಣ ಭಾರತದ ನವಶಿಲಾಯುಗದ ಸಂಪತ್ತಿನ ಹೊರತಾಗಿಯೂ, ಇದು ದಕ್ಷಿಣ ಏಷ್ಯಾದ ಪುರಾತತ್ವ ಶಾಸ್ತ್ರಜ್ಞರ ಅವಗಣೆನಗೆ ಗುರಿಯಾಗಿದೆ. ಇತ್ತೀಚಿನ ವರ್ಷಗಳಲ್ಲಿ ಪರಿಸ್ಥಿತಿಯು ಸ್ವಲ್ಪಮಟ್ಟಿಗೆ ಸುಧಾರಿಸಿದೆ, ಈ ಪುರಾತತ್ವ ಘಟಕದ ವಿವಿಧ ಅಂಶಗಳ ವ್ಯವಸ್ಥಿತ ಅಧ್ಯಯನವನ್ನು ಗುರಿಯಾಗಿಟ್ಟುಕೊಂಡು ಹಲವಾರು ಹೊಸ ಉತ್ಖನನ ಮತ್ತು ಸಮೀಕ್ಷೆ ಯೋಜನೆಗಳನ್ನು ಪ್ರಾರಂಭಿಸಲಾಗಿದೆ.